cyanic-selkie/wikianc huggingface dataset:
കിഴക്കേ ചേരാനല്ലൂർ
ചരിത്രം
ചേരാൻ നല്ല ഊര് എന്നത് ലോപിച്ചാണ് ചേരാനല്ലൂർ എന്ന പേരുണ്ടായതെന്ന് വിശ്വസിയ്ക്കപ്പെടുന്നു. എന്നാൽ, ചേരമാൻ പെരുമാളുടെ നല്ല ഊര് എന്നതാണ് ചേരാനല്ലൂരായതെന്ന് മറ്റൊരു വ്യാഖ്യാനവുമുണ്ട്.
സ്ഥാനം
എറണാകുളം ജില്ലയിൽ കൂവപ്പടി ഗ്രാമപഞ്ചായത്തിൽ സ്ഥിതിചെയ്യുന്ന ചേരാനല്ലൂരിലേയ്ക്ക്, എറണാകുളത്തുനിന്ന് ഏകദേശം 40 കിലോമീറ്റർ ദൂരമുണ്ട്. ഗ്രാമത്തിന്റെ വടക്കും പടിഞ്ഞാറും ഭാഗങ്ങളിലൂടെയാണ് പെരിയാറൊഴുകുന്നത്. പ്രസിദ്ധ തീർത്ഥാടനകേന്ദ്രമായ മലയാറ്റൂർ, ചേരാനല്ലൂരിൽ നിന്ന് ഏകദേശം എട്ട് കിലോമീറ്റർ വടക്കുമാറി പെരിയാറിന്റെ മറുകരയിൽ സ്ഥിതിചെയ്യുന്നു. പ്രസിദ്ധ ആന വളർത്തുകേന്ദ്രമായ കോടനാടും ചേരാനല്ലൂരിന്റെ സമീപപ്രദേശമാണ്. കൊച്ചി അന്താരാഷ്ട്ര വിമാനത്താവളത്തിലേയ്ക്ക് ചേരാനല്ലൂരിൽ നിന്ന് 11 കിലോമീറ്ററേ ദൂരമുള്ളൂ. അങ്കമാലിയും പെരുമ്പാവൂരുമാണ് സമീപ പട്ടണങ്ങൾ.
പോസ്റ്റ് ഓഫീസ്, വിദ്യാലയങ്ങൾ, എ.ടി.എം. തുടങ്ങി സാധാരണക്കാർക്ക് ആവശ്യമായ എല്ലാ സൗകര്യങ്ങളും ലഭ്യമായ ഗ്രാമമാണ് ചേരാനല്ലൂർ. നൂറ്റെട്ട് ശിവാലയങ്ങളിലൊന്നായ ചേരാനല്ലൂർ മഹാദേവക്ഷേത്രം, സെന്റ് ഫ്രാൻസീസ് സേവ്യർ ദേവാലയം എന്നീ ആരാധനാലയങ്ങൾ ചേരാനല്ലൂരിലാണ്.
2001-ലെ ദേശീയ സെൻസസ് പ്രകാരം ഏകദേശം അമ്പതിനായിരം ആളുകൾ താമസിയ്ക്കുന്ന ചേരാനല്ലൂരിൽ ജനസംഖ്യയിൽ ഹിന്ദു-ക്രിസ്ത്യൻ മതവിശ്വാസികളാണ് മുന്നിട്ടുനിൽക്കുന്നത്. ഏകദേശം 96 ശതമാനം ആളുകളും സാക്ഷരരാണ്.
ഹനീഫ് മുഹമ്മദ്
പാകിസ്താൻ ക്രിക്കറ്റ് ചരിത്രത്തിലെ മികച്ച ബാറ്റ്‌സ്മാന്മാരിൽ ഒരാളാണ് ഹനീഫ് മുഹമ്മദ് (ജ:21ഡിസം: 1934 – 11ആഗസ്റ്റ് 2016). 1952 മുതൽ 70 വരെയുള്ള കാലഘട്ടത്തിൽ 55 ടെസ്റ്റ് മത്സരങ്ങളിൽ ഹനീഫ് പാകിസ്താനു വേണ്ടി കളിച്ചു.1958 ൽ വെസ്റ്റിൻഡീസിനെതിരെ ബ്രിഡ്ജ്ടൗണിൽ വച്ച് നേടിയ 337 റൺസാണ് ഉയർന്ന സ്‌കോർ.1959 ൽ തന്നെ ലോക ക്രിക്കറ്റിലെ ഇതിഹാസം സർ ഡൊണാൾഡ് ബ്രാഡ്മാന്റെ റെക്കോഡും അദ്ദേഹം തകർത്തിരുന്നു. ഫസ്റ്റ് ക്ലാസ് ക്രിക്കറ്റിലെ ഏറ്റവും ഉയർന്ന സ്‌കോർ എന്ന റെക്കോഡാണ് അദ്ദേഹം സ്വന്തം പേരിലാക്കിയത്. 499 റൺസാണ് അദ്ദേഹം നേടിയത്. 499 ൽ നിൽക്കെ 500 തികയ്ക്കാനായി റണ്ണിന് ശ്രമിക്കുമ്പോൾ റൺ ഔട്ട് ആകുകയായിരുന്നു.2014ൽ ഇന്ത്യക്കെതിരെ ബ്രണ്ടൻ മെക്കല്ലം രണ്ടാം ഇന്നിംഗ്‌സിൽ ട്രിപ്പിൾ സെഞ്ച്വറി നേടും വരെ ഹനീഫ് മാത്രമായിരുന്നു ടെസ്റ്റ് ക്രിക്കറ്റ് ചരിത്രത്തിൽ രണ്ടാം ഇന്നിങ്‌സിൽ ട്രിപ്പിൾ സെഞ്ച്വറി നേടിയ ഏക ബാറ്റ്‌സ്മാൻ.
അവലംബം
വർഗ്ഗം:പാകിസ്താൻ ക്രിക്കറ്റ് കളിക്കാർ വർഗ്ഗം:1934-ൽ ജനിച്ചവർ
സിഎൽയു (പ്രോഗ്രാമിങ് ഭാഷ)
മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ (എം.ഐ.ടി) സ്ഥാപിച്ച പ്രോഗ്രാമിങ് ഭാഷയാണ് സിഎൽയു(CLU). 1974 നും 1975 നും ഇടയിൽ ബാർബറ ലിൽക്കോവും അവരുടെ വിദ്യാർത്ഥികളും ചേർന്നാണ് ഇത് രൂപപ്പെടുത്തിയെടുത്തത്. ഇത് വിപുലമായ ഉപയോഗത്തിലില്ലെങ്കിലും, ഇപ്പോൾ അത് വ്യാപകമായി ഉപയോഗിക്കപ്പെടുന്ന പല സവിശേഷതകളും അവതരിപ്പിച്ചു, ഒബ്ജക്റ്റ് ഓറിയെൻറഡ് പ്രോഗ്രാമിങ്ങിൻറെ (OOP) വികസനത്തിൽ ഒരു ഘട്ടം എന്ന നിലയിലാണ് ഇത് കാണുന്നത്.
അമൂർത്തമായ ഡാറ്റ തരങ്ങൾ, കോൾ-ബൈ-ഷെയറിംഗ്, ഇറ്റേറ്റെർസ്, മൾട്ടിപ്പിൾ റിട്ടേൺ വാല്യൂസ് (ഒരു സമാന്തര അസൈൻമെൻറ്), ടൈപ്പ്-സുരക്ഷിതമായ പാരാമീറ്ററൈസ്ഡ് തരങ്ങൾ, ടൈപ്പ്-സേഫ് വേരിയൻറ് തരങ്ങൾ എന്നിവയാണ് പ്രധാന സംഭാവനകൾ. കൺസ്ട്രറ്ററുകളും രീതികളും ഉപയോഗിക്കുന്നതും, എന്നാൽ ഇൻഹെറിറ്റെൻസ് (Inheritance) ഇല്ലാത്തതുമാണ്.
ക്ലസ്റ്ററുകൾ
ക്ലസ്റ്റർ പേരുകൾ ആഗോളമാണ്, മറ്റ് ക്ലസ്റ്ററുകൾക്കുള്ളിൽ "പ്രാദേശിക" ഗ്രൂപ്പുകൾ സൃഷ്ടിക്കാൻ നാമസ്പെയ്സ് സംവിധാനം ഏർപ്പെടുത്തിയിരുന്നില്ല.
സിഎൽയുവിന് ഇതര തരത്തിലുള്ള പരിവർത്തനങ്ങൾ സാധ്യമല്ല. ഒരു ക്ലസ്റ്ററിൽ, സ്പഷ്ട തരത്തിനും (explicit type) അവതരണത്തിനും ഇടയിലുള്ള വ്യതിരിക്തമായ തരങ്ങൾക്ക് (abstract type) വ്യത്യാസങ്ങൾ ഉണ്ടാകുന്നു. ഒരു സാർവത്രിക തരം ഉണ്ട്, ഒരു വസ്തു പ്രത്യേക തരം ആണെന്ന് പരിശോധിക്കാൻ force[] എന്ന നടപടിക്രമം ഉപയോഗിക്കുന്നു. ഒബ്ജക്ടുകൾ മൂട്ടബിൾ (mutable) അല്ലെങ്കിൽ ഇംമൂട്ടബിൾ (immutable) ആകാം, രണ്ടാമത്തേത്, ബേസ്, ബൂളിയനുകൾ, പ്രതീകങ്ങൾ, സ്ട്രിങ്ങുകൾ തുടങ്ങിയ അടിസ്ഥാന ഘടകങ്ങളാണ്.
മറ്റ് സവിശേഷതകൾ
സിഎൽയു ടൈപ്പ്സിസ്റ്റത്തിൻറെ മറ്റൊരു പ്രധാന സവിശേഷത ഇറ്ററേറ്റുകൾ (iterators) ആണ്, അവ സീരിയലിൽ നിന്ന് ഒബ്ജക്റ്റുകൾ തിരികെ നൽകുന്നു, ഒന്നിനുപുറകെ ഒന്നായി. ഒരേപോലുള്ള ആപ്ലിക്കേഷൻ പ്രോഗ്രാമിംഗ് ഇൻറർഫേസ് (എപിഐ) ഇറ്റർറേറ്ററുകൾ വാഗ്ദാനം ചെയ്യുന്നു, അവ ഉപയോഗിക്കുന്ന ഡാറ്റ എന്തുതന്നെയായാലും. അങ്ങനെ സങ്കീർണ്ണമായ_ സംഖ്യകളുടെ ശേഖരത്തിനായി ഇറ്ററേറ്ററുകൾ പൂർണ്ണസംഖ്യകളുടെ ഒരു അറേയ്ക്കായി അവയ്ക്ക് പരസ്പരം ഉപയോഗിക്കാനാകും. സിഎൽയു ഇറ്ററേറ്ററുകളുടെ ഒരു പ്രത്യേക സവിശേഷത അവ കോറൻഡീസിനെ പ്പോലെയാണ് നടപ്പാക്കപ്പെടുന്നത്, യീൽഡ് (yield) പ്രസ്താവന വഴി കോളറിനായി ഓരോ മൂല്യവും നൽകപ്പെടുന്നു. സിഎൽയുവിയിൽ ഉള്ള ഇറ്ററേറ്ററുകൾ ഇന്ന് പല ആധുനിക ഭാഷകളുടെ ഒരു പൊതു സവിശേഷതയാണ്, സി#, റൂബി, പൈത്തൺ എന്നീ പ്രോഗ്രാമിംഗ് ഭാഷകളിലും ഉപയോഗിക്കുന്നു, ഈയിടെയായി അവ പലപ്പോഴും ജനറേറ്ററായി അറിയപ്പെടുന്നു.
ടൈപ്പ്-സുരക്ഷിത വേരിയൻറ് തരം ഉള്ള ആദ്യത്തെ ഭാഷയായി സിഎൽയു ഉപയോഗിക്കപ്പെടുന്നു, എംഎൽ(ML) ഭാഷക്ക് മുൻപുണ്ടായിരുന്നതിനെ വൺഓഫ്സ് (oneofs) എന്ന് വിളിച്ചിരുന്നു. സിഎൽയുവിലെ അന്തിമ സവിശേഷത സമാന്തര കർത്തവ്യം (ഒന്നിലധികം അസൈൻമെൻറ്) ആണ്, ഇവിടെ ഒരു അസൈൻമെൻറ് ഓപ്പറേഷൻറെ ഇടത് വശത്ത് ഒന്നിൽ കൂടുതൽ വേരിയബിളുകൾ ദൃശ്യമാകും. ഉദാഹരണത്തിന്, എഴുതുന്നത് ഇപ്രകാരമാണ്     മൂല്യങ്ങൾ കൈമാറും. ഇതേപോലെ, പ്രവർത്തനങ്ങൾ  പോലുള്ള പല മൂല്യങ്ങളും നൽകാം. സമാന്തര അസൈൻമെൻറ് (മൾട്ടി റിട്ടേൺ വാല്യൂഷനുകളൊന്നും ഇല്ലെങ്കിലും) സി.എ.പി.എൽ (1963), ഒരേ സമയത്തുളള അസൈൻമെൻറ് എന്ന പേരിലാണ് അറിയപ്പെട്ടിരുന്നത്, പക്ഷെ സിഎൽയു ജനകീയവൽക്കരിക്കപ്പെട്ടു. പിന്നീടുള്ള ഭാഷകളിലേക്ക് സമാന്തര അസൈൻമെൻറ് നയിക്കുന്ന നേരിട്ടുള്ള സ്വാധീനമായി പലപ്പോഴും ക്രെഡിറ്റ് നൽകിയിട്ടുണ്ട്.
മറ്റ് പ്രോഗ്രാമിങ് ഭാഷകളിൽ മേലുള്ള സ്വാധീനം
പല ഭാഷകളിലും സിഎൽയു സ്വാധീനിച്ചിരിക്കുന്നു. ഏകദേശ കണക്ക് അനുസരിച്ച് അവയിൽ ഇനിപ്പറയുന്നവ ഉൾപ്പെടുന്നു:
കൊററ്റ സ്കോട്ട് കിങ്
ഒരു അമേരിക്കൻ എഴുത്തുകാരിയും, പൗരാവകാശ പ്രവർത്തകയുമായിരുന്നു കൊററ്റ സ്കോട്ട് കിങ് (Coretta Scott King). (ജനനം - 27 ഏപ്രിൽ 1927 – മരണം - 30 ജനുവരി 2006). അമേരിക്കയിൽ കറുത്തവർഗ്ഗക്കാർക്ക് പൗരാവകാശങ്ങൾ നേടിയെടുക്കാൻ വേണ്ടി പ്രവർത്തിച്ച പ്രധാനനേതാക്കളിൽ ഒരാളായിരുന്ന മാർട്ടിൻ ലൂഥർ കിംഗ് ജൂനിയർ ആയിരുന്നു കൊററ്റയുടെ ഭർത്താവ്. 1960 കളിൽ നടന്ന ആഫ്രിക്കൻ-അമേരിക്കൻ പൗരാവകാശ മുന്നേറ്റത്തിന്റെ നേതൃനിരയിൽ കൊററ്റ ഉണ്ടായിരുന്നു. കോളേജ് പഠനകാലത്തായിരുന്നു കൊററ്റ മാർട്ടിൻ ലൂഥർ കിങിനെ പരിചയപ്പെടുന്നതു, അവിടെ നിന്നും ഇരുവരും, പൗരാവകാശ മുന്നേറ്റത്തിന്റെ കേന്ദ്രനേതൃത്വത്തിലെത്തി. അറിയപ്പെടുന്ന ഒരു ഗായിക കൂടിയായിരുന്നു കൊററ്റ.
1968 ൽ മാർട്ടിൻ ലൂഥർ കിങ് വധിക്കപ്പെട്ടതിനുശേഷം, സംഘടനയുടെ നേതൃത്വം കൊററ്റ ഏറ്റെടുക്കുകയായിരുന്നു. ലൈംഗികന്യൂനപക്ഷങ്ങളുടെ അവകാശങ്ങൾക്കു വേണ്ടിയും, വനിതാ വിമോചനത്തിനായും അവർ പോരാടി. ആഫ്രിക്കയിലെ വർണ്ണവിവേചനത്തിരെ അമേരിക്കയിൽ നിന്നും അവർ പിന്തുണ നൽകി. 2005 ൽ പക്ഷാഘാതത്തെത്തുടർന്ന് ഒരു വശം തളർന്നു കിടപ്പിലായിരുന്നു. അഞ്ചുമാസത്തിനുശേഷം, അണ്ഡാശയത്തിൽ ബാധിച്ച അർബുദത്തേത്തുടർന്ന് കൊററ്റ അന്തരിച്ചു.
ബാല്യം
ആൺകുട്ടികളെ പോലെ വളരാണു സ്കോട്ട് ആഗ്രഹിച്ചത്. മരംകയറാനും, ആൺകുട്ടികളുമായി ഗുസ്തിപിടിക്കുന്നതിലും കൊറെറ്റ രസം കണ്ടെത്തി. ഇത്തരം പ്രവർത്തികൾ കൊണ്ട് സ്ഥിരമായി അമ്മയിൽ നിന്നും കൊറെറ്റക്കു വഴക്കു കേൾക്കുമായിരുന്നു. കൊറെറ്റ ചെയ്യുന്നതെന്തിലും അവൾ മിടുക്കിയായിരുന്നുവെന്നു സഹോദരൻ സാക്ഷ്യപ്പെടുത്തുന്നു. 1945 ൽ ലിങ്കൺ സ്കൂളിൽ നിന്നും വിദ്യാഭ്യാസം പൂർത്തിയാക്കി. ഒഹിയോയിലെ ആന്റിയോക്ക് കോളേജിലാണു ഉന്നതപഠനത്തിനായി കൊറെറ്റ ചേർന്നത്. വാൾട്ടർ ആൻഡേഴ്സന്റെ കീഴിൽ കൊറെറ്റ് സംഗീതം അഭ്യസിക്കാൻ തുടങ്ങി. വെള്ളക്കാരുടെ കോളേജിൽ, വെള്ളക്കാരനല്ലാത്ത ഒരു അദ്ധ്യാപകനായിരുന്നു വാൾട്ടർ. പഠനത്തോടൊപ്പം സാമൂഹ്യ പ്രവർത്തനങ്ങളിലും കൊറെറ്റ സജീവമായിരുന്നു. നാഷണൽ അസ്സോസ്സിയേഷൻ ഫോർ ദ അഡ്വാൻസ്മെന്റ് ഓഫ് കളേഡ് പീപ്പിൾ എന്ന സംഘടയുടെ ആന്റിയോക്ക് കോളേജ് വിഭാഗത്തിൽ കൊറെറ്റ സജീവമായിരുന്നു. -
വിവാഹം
ബോസ്റ്റണിലെ ന്യൂ ഇംഗ്ലണ്ട് കോൺസർവേറ്ററി ഓഫ് മ്യൂസിക്കിൽ സ്കോളർഷിപ്പോടെ പ്രവേശനം ലഭിച്ചപ്പോൾ, കൊററ്റ ആന്റിയോക്കിലെ പഠനം അവസാനിപ്പിച്ചു. ഇവിടെ വെച്ചാണ് കൊറെറ്റ മാർട്ടിൻ ലൂഥർ കിങ്ങിനെ പരിചയപ്പെടുന്നത്. ഏറെക്കാലത്തെ പരിചയത്തിനുശേഷം, 1953 ജൂൺ 18 നു മാർട്ടിൻ ലൂഥർ കിങും, കൊറെറ്റയും വിവാഹിതരായി. 1954 ൽ ബിരുദം പൂർത്തിയാക്കിയശേഷം, കൊറെറ്റ ഭർത്താവിനോടൊപ്പം അലബാമയിലേക്കു താമസം മാറി.
പൗരാവകാശപ്രവർത്തനം
1954സെപ്തംബർ ഒന്നിനു മാർട്ടിൻ ലൂഥർ കിങ് അവിടുത്തെ പള്ളിയിലെ മുഴുവൻ സമയ പുരോഹിതൻ ആയി സ്ഥാനമേറ്റെടുത്തു. ഒരു ഗായിക ആയി മാറാനുള്ള കൊറെറ്റയുടെ മോഹങ്ങളെ തല്ലിക്കെടുത്തിയ ഒന്നായിരുന്നു മാർട്ടിന്റെ പുതിയ നിയോഗം. അധികം വൈകാതെ പുരോഹിതന്മാർക്കുള്ള വസതിയിലേക്കു ഇരുവരും താമസം മാറി. പള്ളി ക്വയർ സംഘടിപ്പിച്ചും, സൺഡേ ക്ലാസ്സുകളെടുത്തും കൊറെറ്റ സാമൂഹ്യ ജീവിതത്തിൽ സജീവമായിരുന്നു. 1955 നവംബർ 17 ഇരുവർക്കും യോലൻഡ എന്ന പെൺകുഞ്ഞു പിറന്നു. മോണ്ട്ഗോമറി ബസ് ബഹിഷ്കരണ സംഭവത്തിൽ മാർട്ടിൻ സജീവമായി പങ്കെടുത്തിരുന്നു. ഇതിനെതുടർന്ന് മാർട്ടിനെ അപായപ്പെടുത്തുമെന്നു ഭീഷണിപ്പെടുത്തി ധാരാളം ഫോൺ സന്ദേശങ്ങൾ കൊറെറ്റക്കു ലഭിച്ചിരുന്നു.
1968 ഏപ്രിൽ നാലിനു മാർട്ടിൻ ലൂഥർ കിങ് വെടിയേറ്റു മരിച്ചു. നേരത്തേയെത്തിയ വൈധവ്യത്തിൽ നിന്നും മോചിതയാവാൻ സമയമെടുത്തെങ്കിലും, കൊറെറ്റ സാവധാനം സാധാരണ ജീവിതത്തിലേക്കു മടങ്ങിയെത്തി. അവർ സാമൂഹ്യപ്രവർത്തനങ്ങളിൽ സജീവമാവാൻ തുടങ്ങി. വനിതാവാകാശപ്രവർത്തനങ്ങളിലും, ലൈംഗികന്യൂനപക്ഷങ്ങൾക്കുവേണ്ടിയുള്ള അവകാശങ്ങൾക്കു വേണ്ടിയും പ്രവർത്തിക്കാൻ തുടങ്ങി. ഭർത്താവിന്റെ മരണശേഷം നേതൃത്വം നഷ്ടപ്പെട്ട പൗരാവകാശമുന്നേറ്റത്തിനെ മുന്നിൽ നിന്നും നയിക്കാൻ ആഫ്രിക്കൻ-അമേരിക്കൻ നേതാവായിരുന്ന ജോസഫൈൻ ബേക്കറെ കൊറെറ്റ ക്ഷണിച്ചിരുന്നു. എന്നാൽ ജോസഫൈൻ ഈ ക്ഷണം നിരസിക്കുകയായിരുന്നു.
വംശീയത, ദാരിദ്ര്യം,യുദ്ധം എന്നിവക്കെതിരേ മുന്നിട്ടിറങ്ങാൻ കൊറെറ്റ വനിതകളോടു ആഹ്വാനം ചെയ്തു. 1969 ൽ കൊറെറ്റ തന്റെ ആത്മകഥയായ മൈ ലൈഫ് വിത്ത് മാർട്ടിൻ ലൂഥർ കിങ് ജൂനിയർ പ്രസിദ്ധീകരിച്ചു. 1968 മുതൽ 1972 വരേയുള്ള കാലഘട്ടത്തിൽ കൊറെറ്റയുടെ പ്രവർത്തനങ്ങളെ അമേരിക്കൻ പോലീസ് ഏജൻസിയായ എഫ്.ബി.ഐ തുടർച്ചയായി നിരീക്ഷിച്ചുകൊണ്ടിരുന്നു. കൊറെറ്റയുടെ പൗരാവകാശപ്രവർത്തനങ്ങൾ, അക്കാലത്ത് വിയറ്റ്നാം യുദ്ധത്തിനെതിരേ അമേരിക്കയിൽ രൂപം കൊണ്ട മുന്നേറ്റവുമായി ബന്ധപ്പെട്ടേക്കാമെന്ന് സർക്കാർ സംശയിച്ചിരുന്നു.
ദക്ഷിണാഫ്രിക്കയിലെ വർണ്ണവിവേചനം
ദക്ഷിണാഫ്രിക്കയിൽ നിലനിന്നിരുന്ന രൂക്ഷമായ വർണ്ണവിവേചനത്തിനെതിരേ കൊറെറ്റ അമേരിക്കയിൽ ശക്തമായ നിലപാടെടുത്തിരുന്നു. വാഷിങ്ടണിൽ അവർ നിരവധി സമരപരിപാടികളിൽ പങ്കുകൊണ്ടു. വർണ്ണവിവേചനത്തിനെതിരേ കൊറെറ്റ നടത്തിയ സമരപരിപാടികൾ ലോകശ്രദ്ധയാകർഷിച്ചു. 1986 സെപ്തംബറിൽ കൊറെറ്റ ദക്ഷിണാഫ്രിക്കയിലേക്കു പത്തുദിവസത്തെ സന്ദർശനം നടത്തി. ഈ സന്ദർശവേളയിൽ അവർ വിന്നി മണ്ടേലയുമായി കൂടികാഴ്ച നടത്തിയിരുന്നു. ദക്ഷിണാഫ്രിക്കൻ പ്രസിഡന്റായിരുന്ന ബോത്തയെ സന്ദർശിക്കാൻ കൊറെറ്റ തയ്യാറായില്ല. ജയിലിലായിരുന്ന നെൽസൺ മണ്ടേലയെ സന്ദർശിക്കാൻ കൊറെറ്റക്കു സാധിച്ചില്ല. അമേരിക്കയിൽ തിരിച്ചെത്തിയ ഉടൻ, ദക്ഷിണാഫ്രിക്കക്കുള്ള സാമ്പത്തിക സഹായങ്ങൾ പുനരാരംഭിക്കാൻ അവർ പ്രസിഡന്റ് റീഗനോടു അപേക്ഷിച്ചു.
ലൈംഗികന്യൂനപക്ഷ തുല്യത
ലൈംഗിക ന്യൂനപക്ഷങ്ങളുടെ തുല്യതക്കു വേണ്ടി തുടക്കം മുതലേ, കൊറെറ്റ രംഗത്തുണ്ടായിരുന്നു. അമേരിക്കൻ പൗരാവകാശ നിയമത്തിൽ ലൈംഗിക ന്യൂനപക്ഷങ്ങളേയും ഒരു സംരക്ഷിത വർഗ്ഗമായി പരിഗണിക്കണമെന്നു 1983 ൽ അവർ സർക്കാരിനോടു ആവശ്യപ്പെട്ടു. 1987 സെപ്തംബർ 27 ന് ന്യൂയോർക്കിൽ വച്ചു നടന്ന ഗംഭീരമായ സമ്മേളനത്തിൽ ലൈംഗികന്യൂനപക്ഷത്തോടുള്ള തന്റെ ഐക്യദാർഢ്യം കൊറെറ്റ ഉറക്കെ പ്രഖ്യാപിച്ചു.
കിങ് സെന്റർ
മാർട്ടിൻ ലൂഥർ കിങ് ജൂനിയറിന്റെ ആശയങ്ങളും, സ്വപ്നങ്ങളും യാഥാർത്ഥ്യമാക്കാൻ കൊറെറ്റയുടെ നേതൃത്വത്തിൽ രൂപീകരിച്ച ഒരു സംഘടനയാണ് ദ കിങ് സെന്റർ. ഭർത്താവിന്റെ ശവസംസ്കാരചടങ്ങുകൾക്കുടനെ തന്നെ ഈ സംഘടനക്കായി ഏകദേശം 15 ദശലക്ഷം അമേരിക്കൻ ഡോളർ സ്വരൂപിക്കാൻ അവർ പദ്ധതി തയ്യാറാക്കി. തുടക്കത്തിൽ സംഘടനയുടെ നേതൃത്വത്തിലുണ്ടായിരുന്ന കൊറെറ്റ പിന്നീട് നേതൃത്വം മക്കളിലേക്കു കൈമാറി.
മരണം
2005 ഓടെ കൊറെറ്റ രോഗങ്ങൾകൊണ്ടു അവശതയായിരുന്നു. 78 ആമത്തെ ജന്മദിനത്തിനു, അവരെ ആശുപത്രയിൽ നിന്നും വിടുതൽ ചെയ്തുവെങ്കിലും, തുടരേയുള്ള അസുഖം മൂലം കൊറെറ്റ കിടപ്പിലായിരുന്നു. ഓഗസ്റ്റ് 16 ആം തീയതി ഹൃദയാഘാതം മൂലം വീണ്ടും ആശുപത്രിയിൽ പ്രവേശിപ്പിച്ചു, ഇത്തവണ അവരുടെ വലതു ഭാഗം പൂർണ്ണമായും തളർന്നു പോയി. 2005 സെപ്തംബർ 22 നു ആശുപത്രിയിൽ നിന്നും വീട്ടിലേക്കു പോന്നുവെങ്കിലും, മറ്റു ജോലികളൊന്നും ചെയ്യാൻ പ്രാപ്തിയില്ലായിരുന്നു. 2006 ജനുവരി 30 ആം തീയതി, കൊറെറ്റ സ്കോട്ട് കിങ് മരണമടഞ്ഞു. അണ്ഡാശയത്തിലുണ്ടായ അർബുദമായിരുന്നു പെട്ടെന്നുള്ള മരണത്തിനു കാരണം. 2006 ഫെബ്രുവരി ഏഴാം തീയതി നടന്ന ശവസംസ്കാര ചടങ്ങിൽ ജോർജ്ജ് ബുഷ്, ബിൽ ക്ലിന്റൺ തുടങ്ങിയവർ കുടുംബസമേതം പങ്കെടുത്തു.
പുറംകണ്ണികൾ
വർഗ്ഗം:1927-ൽ ജനിച്ചവർ വർഗ്ഗം:ഏപ്രിൽ 27-ന് ജനിച്ചവർ വർഗ്ഗം:2006-ൽ മരിച്ചവർ വർഗ്ഗം:ജനുവരി 30-ന് മരിച്ചവർ വർഗ്ഗം:വർണ്ണവിവേചനം വർഗ്ഗം:ഗാന്ധി സമാധാന സമ്മാനം ലഭിച്ചവർ
ഷൈജു ഖാലിദ്
ഒരു ഇന്ത്യൻ ഛായാഗ്രാഹകനും നിർമാതാവും സംവിധായകനുമാണ് ഷൈജു ഖാലിദ് . 2013-ൽ പുറത്തിറങ്ങിയ ഹ്രസ്വ ചിത്രങ്ങളുടെ സമാഹാരമായ അഞ്ചു സുന്ദരികൾ എന്ന ചലച്ചിത്രത്തിലൂടെ സംവിധായകനായി അരങ്ങേറി. 2011ൽ പുറത്തിറങ്ങിയ ട്രാഫിക് എന്ന ചിത്രത്തിലൂടെ ഛായാഗ്രാഹകാനായി.
ജീവിതരേഖ
മലയാളസിനിമാ സംവിധായകൻ ആഷിക് അബുവിന്റെ നിർദ്ദേശപ്രകാരം ആണ് രാജേഷ് പിള്ളയുടെ ട്രാഫിക് എന്ന ചിത്രത്തിലേക്ക് ഷൈജു എത്തിചേരുന്നത്. ആഷിക് അബുവിന്റെ സംവിധാനത്തിൽ പുറത്തിറങ്ങിയ സോൾട്ട് & പെപ്പർ ആണ് ഷൈജുവിന്റെ രണ്ടാമത്തെ ചിത്രം. ചന്ദ്രേട്ടൻ എവിടെയാ, കലി, സുഡാനി ഫ്രം നൈജീരിയ എന്നീ ചിത്രങ്ങൾ നിർമിച്ചിട്ടുമുണ്ട്.
പുറം കണ്ണികൾ
വർഗ്ഗം:മലയാളചലച്ചിത്രസംവിധായകർ വർഗ്ഗം:മലയാളചലച്ചിത്ര ഛായാഗ്രാഹകർ വർഗ്ഗം:മലയാളചലച്ചിത്ര നിർമ്മാതാക്കൾ വർഗ്ഗം:കൊച്ചിയിൽ നിന്നുമുള്ള ആളുകൾ
നാന്മുഖപ്പുല്ല്
ഒട്ടകപ്പുല്ല്, ഒട്ടകവൈക്കോൽ, പനിപ്പുല്ല്, ജെറാനിയം പുല്ല്, അല്ലെങ്കിൽ പശ്ചിമേന്ത്യൻ നാരകപ്പുല്ല് എന്നെല്ലാം അറിയപ്പെടുന്ന നാന്മുഖപ്പുല്ല് തെക്കേഷ്യയിലും വടക്കേ അമേരിക്കയിലും, കാണപ്പെടുന്ന സൗരഭ്യമുള്ള ഒരു പുല്ലാണ്. . ഒരു ഔഷധച്ചായ ഉണ്ടാക്കാൻ ഉപയോഗിക്കാറുണ്ട്.
ബ്ലോസംക്രൗൺ
ആൻതോസിഫാല ജീനസിലാണ് രണ്ടു ബ്ലോസംക്രൗൺ കാണപ്പെടുന്നത്. മുമ്പ് ഇവയെ കോൺസ്പെസഫിക് ആയി പരിഗണിച്ചിരുന്നു. 2015-ൽ ഇവയെ SACC വ്യത്യസ്തമായ രണ്ടുസ്പീഷീസായി സ്വീകരിക്കപ്പെട്ടു.
രണ്ട് ഇനങ്ങളാണ്:
അവലംബം
വർഗ്ഗം:പക്ഷികൾ
പർപിൾ-ത്രോട്ടെഡ് കരിബ്
ട്രോക്കിളിഡി കുടുംബത്തിലെ ഒരു ഹമ്മിങ് ബേഡ് സ്പീഷിസാണ് പർപിൾ-ത്രോട്ടെഡ് കരിബ് (Eulampis jugularis). ആന്റിഗ്വ, ഡൊമിനിക്ക, ഗ്വാഡലോപ്പ്, മാർട്ടിനിക്യു, മോണ്ടെസെറാറ്റ്, സാബാ, സെയ്ന്റ് കിറ്റ്സ് ആൻഡ് നെവിസ്, സെയ്ന്റ് ലൂസിയ, സെയ്ന്റ് വിൻസന്റ് സെന്റ് യൂസ്റ്റേഷ്യസ് എന്നിവിടങ്ങളിൽ ഇവ കാണപ്പെടുന്നു. ബാർബഡോസ്, ബാർബുഡ, ഗ്രെനഡ വിർജിൻ ഐലന്റ് എന്നിവിടങ്ങളിൽ സ്ഥിരമല്ലാതെ അലഞ്ഞുതിരിഞ്ഞും കാണപ്പെടുന്നു.
ബാഹ്യ ലിങ്കുകൾ
വർഗ്ഗം:പക്ഷികൾ
കൊതാജിത് സിങ്‌
ഇന്ത്യൻ ദേശീയ ഹോക്കി ടീമിലെ മധ്യനിര ഫീൽഡർ കളിക്കാരനാണ് കൊതാജിത് സിങ്. 2012ലെ ലണ്ടൻ ഒളിമ്പിക്‌സ് മുതൽ ഇന്ത്യൻ പുരുഷ ഹോക്കിടീമിൽ അംഗമാണ് ഇദ്ദേഹം. മണിപ്പൂർ സംസ്ഥാനത്ത് നിന്നുള്ള മൂന്നാമത് ഹോക്കി ഒളിമ്പ്യനാണ് കൊതാജിത് സിങ് ഖദൻഗ്ബാം. നേരത്തെ പി നിലകൊമോൽ. തൈ്വബ സിങ് എന്നിവർ മണിപ്പൂരിൽ നിന്ന് ഇന്ത്യൻ ഹോക്കി ടീമിന് വേണ്ടി ഒളിമ്പിക്‌സിൽ പങ്കെടുത്തിട്ടുണ്ട്.
സ്‌കോട്‌ലന്റിലെ ഗ്ലാസ്‌ഗോവിൽ 2014ൽ നടന്ന കോമൺവെൽത്ത് ഗെയിംസിൽ സ്വർണ്ണം നേടിയ ഇന്ത്യൻ ടീമിൽ അംഗമായിരുന്നു. 2014ൽ സൗത്ത് കൊറിയയിലെ ഇഞ്ചിയോണിൽ നടന്ന ഏഷ്യൻ ഗെയിംസിൽ സ്വർണ്ണ മെഡൽ നേടിയ ഇന്ത്യൻ ടീമിലും അംഗമായിരുന്നു. ഏഷ്യൻ ഗെയിംസിൽ വെള്ളി നേടിയ പാകിസ്താനെതിരായ മൽസരത്തിൽ സാധാരണ സമയത്ത് 1-1 സ്‌കോറിൽ ഇന്ത്യക്ക് വേണ്ടി ഗോൾ നേടിയത് ഇദ്ദേഹമായിരുന്നു. പെനാൽറ്റി ഷൂട്ടൗട്ടിൽ 4-2 ന് ഇന്ത്യ, പാകിസ്താനെതിരെ സ്വർണ്ണം നേടി. മധ്യനിര ഫീൽഡർ കളിക്കാരനാണ്.
അവലംബം
വർഗ്ഗം:ഇന്ത്യൻ ഹോക്കി കളിക്കാർ വർഗ്ഗം:1992-ൽ ജനിച്ചവർ
പോട്രയിറ്റ് ഓഫ് ലൂസിന ബ്രെംബതി
1521/23 നും ഇടയിൽ ഇറ്റാലിയൻ ഉന്നത നവോത്ഥാന ചിത്രകാരനായ ലോറെൻസോ ലോട്ടോ വരച്ച ചിത്രമാണ് പോട്രയിറ്റ് ഓഫ് ലൂസിന ബ്രെംബതി. വടക്കൻ ഇറ്റലിയിലെ ബെർഗാമോയിലെ അക്കാദമിയ കാരാരയിലാണ് ഈ ചിത്രം സ്ഥിതിചെയ്യുന്നത്.
1882 മുതൽ അക്കാദമി ഒരു സ്വകാര്യ ശേഖരത്തിൽ നിന്ന് ഈ ചിത്രം സ്വന്തമാക്കിയപ്പോൾ മുതൽ ഇത് അറിയപ്പെടുന്നു. അതിൽ ഉൾപ്പെടുത്തിയിട്ടുള്ള ഊഹഭാഷ തിരിച്ചറിഞ്ഞതിനുശേഷം വിഷയം പിന്നീട് തിരിച്ചറിഞ്ഞു. മുകളിൽ ഇടത് പശ്ചാത്തലത്തിലുള്ള ചന്ദ്രനിൽ "CI" എന്ന ലിഖിതം അടങ്ങിയിരിക്കുന്നു. ഇത് ഇറ്റാലിയൻ ഭാഷയിൽ "ലൂണയിലെ CI" എന്ന് വിവർത്തനം ചെയ്യുന്നു. ഉദാ. "ലൂസിനാ", ബ്രെംബതി കുലചിഹ്നം സ്ത്രീയുടെ ഇടത് കൈവിരലിന്റെ ചൂണ്ടുവിരലിലെ മോതിരത്തിൽ കാണപ്പെടുന്നു.
വിവരണം
പെയിന്റിംഗ് ഒരു അർദ്ദകായ പോർട്രെയ്റ്റാണ്. ഗിൽറ്റ് റിബണുകളും ഷെൽ ആകൃതിയിലുള്ള എംബ്രോയിഡറികളുമുള്ള സമ്പന്നമായ വസ്ത്രങ്ങൾ ലൂസിന ധരിച്ചിരിക്കുന്നു. ഒപ്പം മുത്തുകളുടെ മാലയുൾപ്പെടെ നിരവധി ആഭരണങ്ങളും മറ്റൊന്ന് കൊമ്പിന്റെ ആകൃതിയിലുള്ള പെൻഡന്റും ധരിച്ചിരിക്കുന്നു. അത് അക്കാലത്ത് ടൂത്ത്പിക്ക് ആയി ഉപയോഗിച്ചിരുന്നു.
വെനീസിൽ ടിഷ്യൻ വെസല്ലി, പാൽമ ദി എൽഡർ എന്നിവർ വ്യാപകമായി നിർമ്മിച്ച അനുയോജ്യമായ ചായാചിത്രങ്ങളിൽ നിന്ന് വ്യത്യസ്തമായി പ്രവർത്തിച്ചുകൊണ്ട് ലോട്ടോ കൂടുതൽ യാഥാർത്ഥ്യബോധമുള്ള ഒരു സമീപനം ഉപയോഗിച്ചു. അസമമായ മുഖം, ഗൗരവമുള്ള താടി, കൂർത്ത മൂക്ക് തുടങ്ങിയ വിശദാംശങ്ങളാണ് ഇത് കാണിക്കുന്നത്. ഇതിൽ അദ്ദേഹം പൗലോ കവാസോളയെപ്പോലുള്ള ചിത്രകാരന്മാരുടെ പ്രാദേശിക പാരമ്പര്യം പിന്തുടർന്നു.
ചിത്രകാരനെക്കുറിച്ച്
ഒരു ഇറ്റാലിയൻ ചിത്രകാരൻ, ഡ്രാഫ്റ്റ്‌സ്മാൻ, ഇല്ലസ്ട്രേറ്റർ എന്നിവയായിരുന്നു ലോറൻസോ ലോട്ടോ. പരമ്പരാഗതമായി വെനീഷ്യൻ സ്‌കൂളിലായിരുന്ന അദ്ദേഹത്തിന്റെ കരിയറിന്റെ ഭൂരിഭാഗവും മറ്റ് വടക്കൻ ഇറ്റാലിയൻ നഗരങ്ങളിൽ ചെലവഴിച്ചു.പ്രധാനമായും ബലിപീഠങ്ങൾ, മതവിഷയങ്ങൾ, ഛായാചിത്രങ്ങൾ എന്നിവ അദ്ദേഹം വരച്ചു. ഉയർന്ന നവോത്ഥാന കാലത്തും മാനെറിസ്റ്റ് കാലഘട്ടത്തിന്റെ ആദ്യ പകുതിയിലും അദ്ദേഹം സജീവമായിരുന്നു. എന്നാൽ അദ്ദേഹത്തിന്റെ ചിത്രങ്ങൾ ഔദ്യോഗിക ജീവിതത്തിലുടനീളം സമാനമായ ഉയർന്ന നവോത്ഥാന ശൈലി നിലനിർത്തിയിരുന്നു. എന്നിരുന്നാലും അദ്ദേഹത്തിന്റെ സാമാന്യവിരുദ്ധമായി വളച്ചൊടിക്കുന്ന വികലമായ ചിത്രരീതി ഫ്ലോറൻ‌ടൈൻ, റോമൻ മാനേറിസ്റ്റുകളുടെ ഒരു പരിവർത്തന ഘട്ടത്തെ പ്രതിനിധീകരിച്ചു.
ബാഹ്യ ലിങ്കുകൾ
വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:ലോറൻസോ ലോട്ടോ വരച്ച ചിത്രങ്ങൾ
മധുബാനി ആർട്ട്‌
ലഘുചിത്രം|454x454ബിന്ദു|ദശമഹാവിദ്യ, മധുബാനി ചിത്രം
ഭൗമസൂചിക പദവി ലഭിക്കുന്ന ബീഹാറിലെ ഒരു കരകൗശല ഉൽപ്പന്നമാണ് മധുബാനി ആർട്ട്‌. മിഥില പെയിന്റിംഗ് എന്നും അറിയപ്പെടുന്നു. നേപ്പാളിലെ മിഥില സംസ്ഥാനത്ത് ഉള്ളവരും ചെയ്ത് വരുന്നു. വിരലുകൾ, ട്വിഗുകൾ, ബ്രഷുകൾ, പെന്നിൻറെ നിബ്ബുകൾ, തീപ്പെട്ടിക്കൊള്ളികൾ എന്നിവ ഉപയോഗിച്ചാണ് പെയിന്റിംഗ് ചെയ്യുന്നത്. ഹോളി, സൂര്യ ശാസ്തി, കാളി പൂജ, ഉപനയനം, ദുർഗ പൂജ എന്നിങ്ങനെയുള്ള ഉത്സവങ്ങൾക്കും ജനനം, വിവാഹം തുടങ്ങിയ വിശേഷാവസരങ്ങളിലും ആചാരപരമായ ഉള്ളടക്കങ്ങൾ ഉണ്ടാവും. ജനക് രാജാവിൻറെ അധീനപ്രദേശമായിരുന്ന, ഇന്നത്തെ നേപ്പാളിലെ ജനക്പൂരിലാണ് മിഥില ആർട്ടിൻറെ ഉത്പത്തി നഗരമായ മിഥില പ്രദേശം.
വേരുകൾ
നേപ്പാളിലേയും ഇന്ത്യയിലേയും മിഥില പ്രദേശത്തെ ബ്രാഹ്മണ, ദുഷധ, കയസ്ത സ്ത്രീകൾ പരമ്പരാഗതമായി ചെയ്തു വരുന്ന കലാരൂപമാണ്‌ മധുബാനി പെയിന്റിംഗ് അഥവാ മിഥില പെയിന്റിംഗ്. ജനക്പൂർ എന്ന് അറിയപ്പെടുന്ന പഴയ മിഥില നഗരത്തിൻറെ തലസ്ഥാനമായിരുന്ന മധുബാനി ഗ്രാമത്തിൽനിന്നാണ് ഈ കലാരൂപത്തിൻറെ തുടക്കം. ചുവർ ചിത്ര രചന എന്ന രീതിയിൽ ഈ പെയിന്റിംഗ് വലിയ രീതിയിൽ ഈ പ്രദേശത്ത് ചെയ്തിരുന്നു; പിന്നീട് പേപ്പറിലും കാൻവാസിലും ഉള്ള ചിത്രരചന മധുബാനി ഗ്രാമത്തിനു ചുറ്റുമുള്ള ഗ്രാമങ്ങളിൽ എത്തുകയും ചെയ്തു, ഇവയാണ് പ്രശസ്തമാവുകയും പിന്നീട് മധുബാനി ആർട്ട്‌ എന്ന് അറിയപ്പെടാനും തുടങ്ങിയത്.
മൺ ചുവരുകളിലും കുടിലുകളുടെ തറകളിലുമായിരുന്നു പരമ്പരാഗതമായി പെയിന്റിംഗ് ചെയ്തിരുന്നത്, എന്നാൽ ഇപ്പോൾ വസ്ത്രങ്ങളിലും, കൈകൊണ്ട് ഉണ്ടാക്കിയ പേപ്പറുകളിലും, കാൻവാസിലും പെയിന്റിംഗ് ചെയ്യുന്നുണ്ട്.
പരമ്പരാഗതമായി മിഥില പ്രദേശത്തെ കുടുംബങ്ങളിൽ ഓരോ തലമുറകൾക്കും പകർന്ന് നൽകിയിരുന്ന സിദ്ധിയാണ് ചിത്ര രചന, പ്രത്യേകിച്ചും സ്ത്രീകൾ. മിഥില പ്രദേശത്തിനു ചുറ്റുമുള്ള സ്ഥാപനങ്ങളിൽ ഇപ്പോഴും ഈ കലാരൂപം പരിശീലിക്കുന്നു. ദർഭംഗയിലെ കലാകൃതി, മധുബാനിയിലെ വൈദേഹി, രണ്ടിയിലെ ഗ്രാം വികാസ് പരിഷദ് എന്നിവ മധിബാനി പെയിന്റിംഗ് എന്ന പ്രാചീന കലാരൂപത്തെ ഇപ്പോഴും സംരക്ഷിച്ചു നിർത്തുന്നതിൽ പങ്കുവഹിക്കുന്ന പ്രധാന കേന്ദ്രങ്ങളാണ്.
അവലംബം
വർഗ്ഗം:കല
കാത് ലാബ്
ഉപകരണങ്ങൾ
മിക്ക കത്തീറ്ററൈസേഷൻ ലബോറട്ടറികളും "സിംഗിൾ പ്ലെയിൻ" സൗകര്യങ്ങൾ ഉള്ളവയാണ്. അതായത് ഒരൊറ്റ എക്സ്-റേ ജനറേറ്റർ ഉറവിടവും ഫ്ലൂറോസ്കോപ്പിക് ഇമേജിംഗിനായുള്ള എക്സ്-റേ ഇമേജ് ഇന്റെൻസിഫയറുമായിരിക്കും ഇവയിൽ ഉണ്ടായിരിക്കുക. ലഭിക്കുന്ന വിവരങ്ങൾ രേഖപ്പെടുത്താനായി പഴയ കാത്ത് ലാബുകളിൽ സിനി ഫിലിമാണ് ഉപയോഗിച്ചിരുന്നത്. എന്നാൽ 2000 മുതലുള്ള മിക്ക കാത് ലാബുകളിലും ഡിജിറ്റൽ സംവിധാനങ്ങളാണിതിനുള്ളത്. ഏറ്റവും പുതിയ ഡിജിറ്റൽ കാത്ത് ലാബുകൾ ബൈപ്ലെയ്നായവയാണ് (രണ്ട് എക്സ്-റേ ഉറവിടങ്ങളുള്ളവ) കൂടാതെ ഫ്ലാറ്റ് പാനൽ ഡിറ്റക്ടറുകളും ഇവയിൽ ഉണ്ട്.
പ്രവർത്തനരീതി
കൊറോണറി ആൻജിയോഗ്രാഫി പോലെ കാത്ത് ലാബിൽ ചെയ്യുന്ന അനേകം പ്രവർത്തികൾക്ക് പൊതുവായി പറയുന്ന പേരാണ് കാർഡിയാക് കത്തീറ്ററൈസേഷൻ. ഒരിക്കൽ ഒരു കത്തീറ്റർ സ്ഥാപിച്ചുകഴിഞ്ഞാൽ, ആൻജിയോപ്ലാസ്റ്റി, പിസിഐ (പെർക്കുറ്റേനിയസ് കൊറോണറി ഇന്റർവെൻഷൻ) ആൻജിയോഗ്രാഫി, ട്രാൻസ്കത്തീറ്റർ അയോർട്ടിക് വാൽവ് റീപ്ലേയ്സ്മെന്റ്, ബലൂൺ സെപ്‌റ്റോസ്റ്റമി, ഒരു ഇലക്ട്രോഫിസിയോളജി പഠനം അല്ലെങ്കിൽ കത്തീറ്റർ അബ്ലേഷൻ എന്നിവ ഉൾപ്പെടെ നിരവധി പ്രവൃത്തികൾ ചെയ്യാൻ കഴിയും. അതോടൊപ്പം പേസ്മേക്കർ പോലുള്ള ഉപകരണങ്ങൾ ഘടിപ്പിക്കാനും റൊട്ടാബിലേഷനിലൂടെ പ്ലേക്ക് നീക്കംചെയ്യാനും നടത്താം.
ഡോറിഫെറ
ട്രോക്കിളിഡി കുടുംബത്തിലെ ഒരു ഹമ്മിങ് ബേഡ് സ്പീഷിസാണ് ഡോറിഫെറ. അതിൽ താഴെ പറയുന്ന രണ്ടു സ്പീഷീസുകൾ കാണപ്പെടുന്നു:
സ്പീഷീസ്
അതിൽ താഴെ പറയുന്ന രണ്ടു സ്പീഷീസുകൾ കാണപ്പെടുന്നു.
വർഗ്ഗം:പക്ഷികൾ
പ്രോസ്റ്റാഗ്ലാൻഡിൻ റിസപ്റ്റർ
ബാഹ്യ ലിങ്കുകൾ
വർഗ്ഗം:ജി പ്രോട്ടീൻ-കപ്പിൾഡ് റിസപ്റ്ററുകൾ വർഗ്ഗം:റിസപ്റ്ററുകൾ
സുരേന്ദർ കുമാർ
ഇന്ത്യൻ ദേശീയ ഹോക്കി ടീമിലെ ഒരു പ്രമുഖ കളിക്കാരനാണ് സുരേന്ദർ കുമാർ. 2016ൽ ബ്രസീലിലെ റിയോയിൽ നടന്ന ഒളിമ്പിക്‌സിനുള്ള ഇന്ത്യൻ ഹോക്കി ടീമിൽ അംഗമായിരുന്നു ഇദ്ദേഹം. ഇന്ത്യൻ ഹോക്കിയിലെ പ്രതിരോധ നിരയിലെ പ്രധാന താരമാണ് സുരേന്ദർ കുമാർ. സുരേന്ദർ കുമാർ അംഗമായ റിയോ ഒളിംപിക്‌സിനുള്ള ഇന്ത്യൻ ഹോക്കി ടീം ക്വാർട്ടർ വരെ എത്തി. 1980ലെ മോസ്‌കോ ഒളിംപിക്‌സിനു ശേഷം ആദ്യമായിട്ടാണു ഇന്ത്യ ഒളിംപിക് ഹോക്കിയുടെ ക്വാർട്ടറിലെത്തുന്നത്. ഗ്രൂപ്പ് ബിയിലെ അർജന്റീന ജർമനി മത്സരം സമനിലയിലായതോടെയാണ് ഇന്ത്യ ക്വാർട്ടറിലിടം പിടിച്ചത്. ഈ മൽസരത്തിൽ സുരേന്ദർ കുമാർ ശരാശിരി പ്രകടനമാണ് കാഴ്ചവെച്ചത്.
ജനനം
ഹരിയാനയിലെ കർണൽ ജില്ലയിലെ നിലോഖേരിയിലെ ബറാന ഖൽസ ഗ്രാമത്തിൽ 1993 നവംബർ 23നാണ് ജനനം.
അവലംബം
വർഗ്ഗം:ഇന്ത്യൻ ഹോക്കി കളിക്കാർ വർഗ്ഗം:1993-ൽ ജനിച്ചവർ
രാംദാസ് പൈ
ഒരു ഇന്ത്യൻ ആരോഗ്യ അഡ്മിനിസ്ട്രേറ്ററും മണിപ്പാൽ അക്കാദമി ഓഫ് ഹയർ എഡ്യൂക്കേഷനിൽ നിലവിലുള്ള ചാൻസലറുമാണ് മണിപ്പാൽ വിദ്യാഭ്യാസ, മെഡിക്കൽ ഗ്രൂപ്പ് ചെയർമാനുമായ രാംദാസ് മാധവ പൈ (ജനനം: സെപ്റ്റംബർ 17, 1935).
വിദ്യാഭ്യാസം
1958 ൽ കർണാടക് സർവകലാശാലയിൽ നിന്ന് എംബിബിഎസ് ബിരുദം നേടി. അദ്ദേഹം പിന്നീട് ടെമ്പിൾ യൂണിവേഴ്സിറ്റിയിൽ നിന്നും മാസ്റ്റർ ഓഫ് ഹെൽത്ത് അഡ്മിനിസ്ട്രേഷൻ നേടി.
കരിയർ
1961 ൽ മണിപ്പാലിലേക്ക് മടങ്ങിയ അദ്ദേഹം കസ്തൂർബ മെഡിക്കൽ കോളേജിന്റെ അധ്യാപന ആശുപത്രിയായ കസ്തൂർബ ഹോസ്പിറ്റലിന്റെ അഡ്മിനിസ്ട്രേറ്ററായി. 1979 ൽ പിതാവ് ടി‌എം‌എ പൈയുടെ മരണശേഷം അദ്ദേഹം ഗ്രൂപ്പിന്റെ തലവനായി. പിന്നീട് മണിപ്പാൽ അക്കാദമി ഓഫ് ഹയർ എഡ്യൂക്കേഷന്റെ ചാൻസലറും മണിപ്പാൽ വിദ്യാഭ്യാസ, മെഡിക്കൽ ഗ്രൂപ്പ് ചെയർമാനുമായി ചുമതലയേറ്റു. സിക്കിം മണിപ്പാൽ സർവകലാശാലയുടെ പ്രോ ചാൻസലറും ആണ് അദ്ദേഹം. കൂടാതെ ടി.എ പൈ മാനേജ്മെന്റ് ഇൻസ്റ്റിറ്റ്യൂട്ട് പ്രസിഡന്റും മണിപ്പാലിലെ മണിപ്പാൽ അക്കാദമി ഓഫ് ജനറൽ എജ്യൂക്കേഷൻ ചാൻസലറുമാണ്.
അദ്ദേഹത്തിന്റെ പരിശ്രമഫലമായി 1993 ൽ യൂണിവേഴ്സിറ്റി ഗ്രാന്റ്സ് കമ്മീഷൻ മണിപ്പാൽ അക്കാദമി ഓഫ് ഹൈയർ എജ്യൂക്കേഷനെ ഒരു ഡീമിഡ് യൂണിവേഴ്സിറ്റിയുടെ പദവി നൽകി. അദ്ദേഹത്തിന്റെ നേതൃത്വത്തിൽ മണിപ്പാൽ വിദ്യാഭ്യാസ-മെഡിക്കൽ ഗ്രൂപ്പിന് എക്‌സ്‌പോണൻഷ്യൽ വളർച്ചയാണ് ഉണ്ടായത്.
അസം യൂണിവേഴ്‌സിറ്റി എക്‌സിക്യൂട്ടീവ് കൗൺസിൽ, മംഗലാപുരം യൂണിവേഴ്‌സിറ്റി അക്കാദമിക് സെനറ്റ്, നാഷണൽ അസസ്മെന്റ് ആൻഡ് അക്രഡിറ്റേഷൻ കൗൺസിൽ എന്നിവയിൽ അംഗമായി പ്രവർത്തിച്ചിട്ടുണ്ട്.
2000 ൽ കേന്ദ്ര മാനവ വിഭവശേഷി മന്ത്രി അദ്ദേഹത്തെ ഉന്നത വിദ്യാഭ്യാസ വകുപ്പിന്റെ ആറ് അംഗ ഉപദേശക സമിതിയിലേക്ക് നാമനിർദേശം ചെയ്തു.
യൂണിവേഴ്സിറ്റിയുടെ ജീവകാരുണ്യ പ്രവർത്തനങ്ങൾ നടത്താൻ 2001 ൽ പൈ മണിപ്പാൽ ഫൗണ്ടേഷൻ സ്ഥാപിച്ചു.
മണിപ്പാൽ ഗ്രൂപ്പിനെ നിയന്ത്രിക്കുന്ന വിദ്യാഭ്യാസ വിദഗ്ധനും ആരോഗ്യ സംരക്ഷണവിശാരദനുമായ രഞ്ജൻ പൈ അദ്ദെഹത്തിന്റെ മകനാണ്.
അവാർഡുകളും ബഹുമതികളും
പകരം=Dr. Ramdas Pai of Manipal University receives the Padma Bhushan award from the Honourable President of India.|വലത്ത്‌|ലഘുചിത്രം| മണിപ്പാൽ സർവകലാശാലയിലെ രാംദാസ് പൈയ്ക്ക് പത്മഭൂഷൺ ലഭിക്കുന്നു. വിദ്യാഭ്യാസത്തിന് പൈയുടെ സംഭാവനകൾ ദേശീയമായും അന്തർദ്ദേശീയമായും അംഗീകരിക്കപ്പെട്ടിരിക്കുന്നു. വിദ്യാഭ്യാസം, ആരോഗ്യം, ബിസിനസ്സ്, കമ്മ്യൂണിറ്റി സേവനം എന്നിവയിൽ അദ്ദേഹം നൽകിയ സംഭാവനകളെ മാനിച്ച് നിരവധി അവാർഡുകളും ബഹുമതികളും അദ്ദേഹത്തിന് ലഭിച്ചിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:1935-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ജിൻസൺ ജോൺസൺ
മലയാളിയായ ഒരു കായിക താരമാണ് ജിൻസൺ ജോൺസൺ. 2016ൽ ബ്രസീലിലെ റിയോയിൽ നടന്ന ഒളിമ്പിക്‌സിൽ പങ്കെടുക്കാനുള്ള ഇന്ത്യൻ അത്‌ലറ്റിക് ടീമിൽ ജിൻസൺ അംഗമായിരുന്നു. പുരുഷൻമാരുടെ 800 മീറ്റർ ട്രാക്കിൽ ഇദ്ദേഹം റിയോയിൽ മൽസരിച്ചു.
ജനനം
കേരളത്തിലെ കോഴിക്കോട് ജില്ലയിലെ ചക്കിട്ടപ്പാറ സ്വദേശിയാണ്. 1991 മാർച്ച് 15ന് ജനിച്ചു. കുളത്തുവയൽ സെന്റ് ജോർജ് ഹൈസ്‌കൂളിലും കോട്ടയം ബസേലിയസ് കോളേജിലും പഠനം പൂർത്തിയാക്കി. കോട്ടയത്തെ കേരള സ്‌പോർട്‌സ് കൗൺസിലിന്റെ കീഴിലുള്ള സ്‌പോർട്‌സ് ഹോസ്റ്റലിൽ പരിശീലനം നേടി. 2009ൽ ഇന്ത്യൻ ആർമിയിൽ ചേർന്നു. 2015 ജൂലൈ മുതൽ ഹൈദരാബാദിൽ ജൂനിയർ കമ്മീഷൻ ഓഫീസർ.
ഔദ്യോഗിക ജീവിതം
ഏഷ്യൻ ഗ്രാന്റ് പ്രീ പരമ്പരയിൽ മൂന്ന് സ്വർണ മെഡൽ ലഭിച്ചിട്ടുണ്ട്. 2015ലെ ഗുവാൻ ഏഷ്യൻ അത്‌ലറ്റിക് ചാമ്പ്യൻഷിപ്പിൽ വെള്ളി മെഡൽ നേടി. 2016ലെ റിയോ ഒളിമ്പിക്‌സാണ് ആദ്യ ഒളിമ്പിക് മൽസരം. എറ്റവും മികച്ച സമയം ഒരു മിനുട്ടും 45.98 സക്കന്റാണ്‌.
സിക്കാർ
ഭൂമിശാസ്ത്രം
സിക്കാർ, രാജസ്ഥാൻ സംസ്ഥാനത്തിലെ സിക്കാർ ജില്ലയുടെ മുഖ്യ കാര്യാലയമാണ്. രാജസ്ഥാൻ സംസ്ഥാനത്തിൻറെ കിഴക്കുഭാഗത്താണീ പട്ടണത്തിൻറെ സ്ഥാനം. പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ 27.62°N, 75.15°W ആണ്. പട്ടണം നിലനിൽക്കുന്ന പ്രദേശത്തിൻറ പരമാവധി ഉയരം 427 മീറ്ററാണ് (1401 അടി).
ജനസംഖ്യ
2011 ലെ ഇന്ത്യൻ സെൻസസ് പ്രകാരം സിക്കാർ പട്ടണത്തിലെ ജനസംഖ്യ237,579 ആണ്. പുരുഷന്മാരുടേയും സ്ത്രീകളുടേയും വേർതിരിച്ച കണക്കുകൾ യഥാക്രമം 123156, 114423 എന്നിങ്ങനെയാണ്. പട്ടണത്തിലെ സ്ത്രീപുരുഷ അനുപാതം 1000 പുരുഷന്മാർക്ക് 929 സ്ത്രീകൾ എന്ന നിലയിലാണ്.
കാലാവസ്ഥ
സിക്കാർ പട്ടണത്തിൽ ചൂടുള്ളതും പാതി വരണ്ടതുമായ കാലാവസ്ഥയാണ്. മൺസൂണിൽ അതായത് ജൂൺ, സെപ്റ്റംബർ മാസങ്ങളിൽ മഴ ലഭിക്കുന്നു. വർഷം മുഴുവൻ ഉയർന്ന ചൂടാണിവിടെ അനുഭവപ്പെടുന്നത്. ഏപ്രിൽ ജൂലൈ മാസങ്ങളിലെ ചൂട് 30 C വരെയാണ്. മെയ്, ജൂൺ മാസങ്ങളിൽ താപനില 50 C എന്ന നിലയിൽ രമകാഷ്ഠയിലെത്തുന്നു. മൺസൂൺ കാലത്ത് ഇടിമുഴക്കത്തോടുകൂടിയ കനത്ത മഴ ലഭിക്കുന്നുവെങ്കിലും വെള്ളപ്പൊക്കം സാധാരണയല്ല. നവംബർ മാസം മുതൽ ഫെബ്രുവരി വരെ ശരാശരി താപനില 5 - 15 C വരെയാണ്.
കേറ്റ് (ടെക്സ്റ്റ് എഡിറ്റർ)
കെ‌ഡി‌ഇ സ്വതന്ത്ര സോഫ്റ്റ്‌വെയർ കമ്മ്യൂണിറ്റി വികസിപ്പിച്ച ടെക്സ്റ്റ് എഡിറ്ററാണ് കെ‌ഡി‌ഇ അഡ്വാൻസ്ഡ് ടെക്സ്റ്റ് എഡിറ്റർ ( കേറ്റ് ) (The KDE Advanced Text Editor (Kate)). പതിപ്പ് 2.2 മുതൽ ഇത് കെ‌ഡി‌ഇ സോഫ്റ്റ്‌വെയർ സമാഹാരത്തിന്റെ ഭാഗമാണ്. 2001 ൽ ഇത് ആദ്യമായി പുറത്തിറങ്ങി. സോഫ്റ്റ്‌വേർ ഡവലപ്പർമാർക്കായി ഉദ്ദേശിച്ചിട്ടുള്ള ഇത് സിന്റാക്സ് ഹൈലൈറ്റിംഗ്, കോഡ് ഫോൾഡിംഗ്, ഇഷ്ടാനുസൃതമാക്കാവുന്ന ലേയൗട്ടുകൾ എന്നിവ ഉൾക്കൊള്ളുന്നു.
ചരിത്രം
2001 ൽ 2.2 പുറത്തിറങ്ങിയതുമുതൽ കേറ്റ് കെഡിഇ സോഫ്റ്റ്‌വേർ സമാഹാരത്തിന്റെ ഭാഗമാണ്. കെ‌പാർട്ട്സ് സാങ്കേതികവിദ്യ കാരണം, മറ്റ് കെ‌ഡി‌ഇ ആപ്ലിക്കേഷനുകളിൽ കേറ്റിനെ ഒരു എഡിറ്റിംഗ് ഘടകമായി ഉൾപ്പെടുത്താൻ കഴിയും. കേറ്റിനെ ഒരു എഡിറ്റിംഗ് ഘടകമായി ഉപയോഗിക്കുന്ന പ്രധാന കെ‌ഡി‌ഇ ആപ്ലിക്കേഷനുകളിൽ സംയോജിത വികസന പരിസ്ഥിതി കെഡെവലപ്പ്, വെബ് ഡെവലപ്മെൻറ് എൻ‌വയോൺ‌മെന്റ് ക്വാണ്ട പ്ലസ്, ലാറ്റെക്സ് ഫ്രണ്ട് എൻഡ് കെയ്‌ൽ എന്നിവ ഉൾപ്പെടുന്നു.
സവിശേഷതകൾ
കോഡ് മടക്കാനുള്ള നിയമങ്ങളുള്ള 300-ലധികം ഫയൽ ഫോർമാറ്റുകൾക്കായി സിന്റാക്സ് ഹൈലൈറ്റിംഗ് അവതരിപ്പിക്കുന്ന ഒരു പ്രോഗ്രാമറുടെ ടെക്സ്റ്റ് എഡിറ്ററാണ് കേറ്റ്. സിന്റാക്സ് ഹൈലൈറ്റിംഗ് എക്സ്എം‌എൽ ഫയലുകൾ വഴി വിപുലീകരിക്കാൻ കഴിയും. ഇത് യുടിഎഫ് -8, യുടിഎഫ് -16, ഐ‌എസ്ഒ -8859-1, എ‌എസ്‌സി‌ഐ എൻ‌കോഡിംഗ് സ്കീമുകളെ പിന്തുണയ്ക്കുന്നു, എന്ന് മാത്രമല്ല ഒരു ഫയലിന്റെ പ്രതീക എൻ‌കോഡിംഗ് സ്വപ്രേരിതമായി കണ്ടെത്താനും കഴിയും.
കേറ്റിനെ അതിന്റെ vi ഇൻപുട്ട് മോഡ് വഴി ഒരു മോഡൽ ടെക്സ്റ്റ് എഡിറ്ററായി ഉപയോഗിക്കാൻ കഴിയും, അത് അതേ പേരിൽ ഒരു യുണിക്സ് ടെക്സ്റ്റ് എഡിറ്ററിനെ അനുകരികരിച്ച് പ്രവർത്തിക്കുന്നു.
ഒന്നിലധികം പ്രമാണ ഇന്റർഫേസ്, വിൻഡോ വിഭജനം, പ്രോജക്റ്റ് എഡിറ്റിംഗ്   കൂടാതെ ഒന്നിലധികം പ്രമാണങ്ങൾ എഡിറ്റുചെയ്യുന്നതിന് സെഷനുകളും. സെഷനുകൾ ഉപയോഗിച്ച്, ഓപ്പൺ ഫയലുകളുടെ പട്ടിക, പ്രാപ്തമാക്കിയ പ്ലഗ്-ഇന്നുകളുടെ പട്ടിക, വിൻഡോ കോൺഫിഗറേഷൻ എന്നിവ സംരക്ഷിച്ചുകൊണ്ട് വ്യത്യസ്ത പ്രോജക്റ്റുകൾക്കായി കേറ്റിനെ ആവശ്യാനുസൃതമാക്കാൻ കഴിയും.
വാചകം തിരയുന്നതിനും മാറ്റിസ്ഥാപിക്കുന്നതിനും, മൾട്ടി-ലൈൻ തിരയൽ, മാറ്റിസ്ഥാപിക്കൽ, പതിവ് എക്‌സ്‌പ്രഷൻ പിന്തുണ എന്നിവയും കേറ്റ് നൽകുന്നു. ഇതിന് ഒന്നിലധികം ഫയലുകളിൽ തിരയൽ നടത്താനും മാറ്റിസ്ഥാപിക്കാനും കഴിയും.
കെ‌ഡി‌ഇ സംയോജനം
ഒരു കെ‌ഡി‌ഇ ആപ്ലിക്കേഷൻ ആയതിനാൽ, കെ‌ഐ‌ഒ ലൈബ്രറികൾ‌ പിന്തുണയ്‌ക്കുന്ന എല്ലാ പ്രോട്ടോക്കോളുകളിലും കേറ്റ് തുറക്കുകയും സംരക്ഷിക്കുകയും ചെയ്യുന്നു. ഇതിൽ എച്ച്ടിടിപി, എഫ്‌ടിപി, എസ്എസ്എച്ച്, എസ്എംബി, വെബ്‌ഡാവി എന്നിവ ഉൾപ്പെടുന്നു.
കെപാർട്ട്സ് ചട്ടക്കൂട് ഉപയോഗിച്ചാണ് കേറ്റ് നിർമ്മിച്ചിരിക്കുന്നത്. ഇത് എഡിറ്റർ ഘടകത്തിന് ചുറ്റുമുള്ള ഒരു ഗ്രാഫിക്കൽ ഷെല്ലാണ്, ഇതിനെ കേറ്റ്പാർട്ട് എന്ന് വിളിക്കുന്നു. ഈ കെ‌പാർട്ട്സ് ഘടകം മറ്റ് കെ‌ഡി‌ഇ പ്രോഗ്രാമുകളും ഉൾച്ചേർത്തിരിക്കുന്നു. ഉൾച്ചേർത്ത ടെർമിനൽ ലഭിക്കാൻ കേറ്റ് കോൺസോൾ ഉപയോഗിക്കുന്നു.
ചിഹ്നം
ലഘുചിത്രം| കേറ്റ് വുഡ്‌പെക്കർ, കേറ്റ് എഡിറ്ററുടെ ചിഹ്നം. കേറ്റ് വുഡ്‌പെക്കർ ആണ് കേറ്റ് എഡിറ്ററുടെ ചിഹ്നം.
ബാഹ്യ ലിങ്കുകൾ
വർഗ്ഗം:യൂണിക്സ് ടെക്സ്റ്റ് എഡിറ്റർമാർ
റാഫിദ അസീസ്
മലേഷ്യയിലെ പ്രമുഖ രാഷ്ട്രീയ പ്രവർത്തകയും മലേഷ്യയിലെ കോല കംഗ്‌സർ മണ്ഡലത്തിൽ നിന്നുള്ള പാർലമെന്റ് അംഗവുമായിരുന്നു റാഫിദ ബിൻതി അസീസ് എന്ന റാഫിദ അസീസ്. 1986 മുതൽ 2013 വരെ കോല കംഗ്‌സർ മണ്ഡലത്തെ പ്രതിനിധീകരിച്ച് പാർലമെന്റിൽ എത്തി.
രാഷ്ട്രീയ രംഗത്ത്
മലേഷ്യൻ പാർലമെന്റ് അംഗമായി നിയമിതയായതോട മലേഷ്യൻ രാഷ്ട്രീയ രംഗത്ത് ഏറെ സജീവ സാന്നിദ്ധ്യമായിരുന്നു റാഫിദ അസീസ്. 1974ൽ സെനറ്ററായി തിരഞ്ഞെടുക്കപ്പെട്ടു. 1978ൽ പൊതു തിരഞ്ഞെടുപ്പിൽ മത്സരിക്കാനായി സെനറ്റർ സ്ഥാനം രാജിവെച്ചു. 1978 മുതൽ 1982 വരെ സെലയങ്ക് പാർലമെന്റ് മണ്ഡലത്തെ പ്രതിനിധീകരിച്ചു. 1982 മുതൽ 2013 വരെ കോല കൻസങ്കർ മണ്ഡലത്തിൽ നിന്നുമ പാർലമെന്റ് അംഗമായി തിരഞ്ഞെടുക്കപ്പെട്ടു. 1975ൽ യുനൈറ്റ്ഡ് മലായീസ് നാഷണൽ ഓർഗനൈസേഷൻസ് വിമൻ വിങ്ങി(വനിത യുഎംഎൻഒ ഇൻ മലായി)ൽ കൗൺസിലറായി തെരഞ്ഞെടുക്കപ്പെട്ടത് മുതൽ 38 വർഷം യുഎംഎൻഒ സുപ്രീംകൗണ്ഡസിൽ അംഗമായി സേവനം അനുഷ്ടിച്ചു. മലേഷ്യയിൽ ഏറ്റവും കൂടുതൽ കാലം ഇന്റർനാഷണൽ ട്രേഡ് ആൻഡ് ഇൻഡസ്ട്രി വകുപ്പ് കൈകാര്യം ചെയ്ത മന്ത്രിയാണ് റാഫിദ അസീസ്. 1987 മുതൽ 2008 വരെ മന്ത്രിയായി. 1980 മുതൽ 1987 വരെ പബ്ലിക് എന്റർപ്രൈസ് മന്ത്രിയായും 1977 മുതൽ 1980വരെ ധനകാര്യ സഹമമന്ത്രിയായും പ്രവർത്തിച്ചു. 1976ൽ പബ്ലിക് എന്റർപ്രൈസ് മന്ത്രാലയത്തിന്റെ പാർലമെന്ററി സെക്രട്ടറിയായിരുന്നു.
വിദ്യാഭ്യാസം, ഔദ്യോഗിക ജീവിതം
മലായ സർവ്വകലാശാലയിൽ ഇക്കണോമിക്‌സ് ആൻഡ് അഡ്മിനിസ്‌ട്രേഷൻ ഫാക്കൽറ്റിയിൽ ലക്ചററായിരുന്നു റാഫിദ അസീസ്. 1966 മുതൽ 1976 വരെ മലായ സർവ്വകലാശാലയിൽ ടൂട്ടറും ലക്ചററുമായാണ് അവരുടെ ഔദ്യോഗിക ജീവിതം ആരംഭിക്കുന്നത്. 1966ൽ ഈ സർവ്വകലാശാലയിൽ നിന്ന് ഇക്കണോമിക്‌സിൽ ബാച്ചിലർ ബിരുദം നേടി. 1970ൽ ഇതേ സർവ്വകലാശാലയിൽ നിന്ന് സാമ്പത്തിക ശാസ്ത്രത്തിൽ ബിരുദാനന്തര ബിരുദവും നേടി.
2011 മാർച്ച് മൂന്ന് മുതൽ മലേഷ്യ ആസ്ഥാനമായി സർവ്വീസ് നടത്തുന്ന എയർ ഏഷ്യ എക്‌സ് എന്ന ബജറ്റ് എയർലൈൻസിന്റെ നോൺ എക്‌സിക്യുട്ടീവ് അധ്യക്ഷയും ഡയറക്ടറുമായി സേവനം അനുഷ്ടിച്ചിവരികയാണ്. കൂടാതെ, 2015 ജൂൺ 16 മുതൽ ലോകത്തെ രണ്ടാമത്തെ റബ്ബർ ഗ്ലൗസ് നിർമ്മാതാക്കാളായ സൂപ്പർമാക്‌സ് കോർപ്പറേഷൻ ബെർഹാഡിന്റെ ചെയർമാനായും പ്രവർത്തിച്ചുവരികയാണ്.
അവലംബം
വർഗ്ഗം:സ്ത്രീകൾ വർഗ്ഗം:മലേഷ്യൻ രാഷ്ട്രീയ പ്രവർത്തകർ വർഗ്ഗം:1943-ൽ ജനിച്ചവർ
അനിൽഡ തോമസ്
ഒരു പ്രമുഖ ഇന്ത്യൻ വനിതാ കായിക താരമാണ് അനിൽഡ തോമസ്. 400 മീറ്റർ ഓട്ടത്തിലാണ് ഇവർ ശ്രദ്ധകേന്ദ്രീകരിച്ചിരിക്കുന്നത്. 2016ലെ റിയോ ഒളിമ്പിക്‌സിൽ വനിതകളുടെ 4 X 400 മീറ്റർ റിലേയിൽ അനിൽഡ ഇന്ത്യയെ പ്രതിനിധീകരിക്കുന്നുണ്ട്.
നേട്ടങ്ങൾ
ടിന്റു ലൂക്കയുടെ 53.26 സെക്കന്റ് എന്ന സമയം ഭേദിച്ച് 52.99 സെക്കന്റ് എന്ന പുതിയ മീറ്റ് റെക്കോർഡ് സ്ഥാപിച്ചു. അത്‌ലറ്റിക്‌സ് ഫെഡറേഷൻ ഓഫ് ഇന്ത്യയാണ് 4 ഗുണം 400മീറ്റർ റിലേ ടീമിന്റെ പട്ടിക തയ്യാറാക്കിയത്.
അവലംബം
വർഗ്ഗം:കേരളത്തിൽ നിന്നുള്ള ഒളിമ്പ്യന്മാർ വർഗ്ഗം:ജി.വി. രാജ അവാർഡ് ജേതാക്കൾ വർഗ്ഗം:1993-ൽ ജനിച്ചവർ
പന്മന
കൊല്ലത്തു നിന്നും എകദേശം 19 കിലോമീറ്റർ വടക്ക് കരുനാഗപ്പള്ളിയ്ക്ക് സമീപത്തായി സ്ഥിതി ചെയ്യുന്ന ഗ്രാമമാണ് പന്മന. സാമൂഹ്യപരിഷ്കരണരംഗത്തെ പ്രധാനിയായിരുന്ന വിദ്യാധിരാജ ചട്ടമ്പിസ്വാമികളുടെ സമാധിസ്ഥാനം എന്ന നിലയിൽ പ്രസിദ്ധമാണ് ഈ സ്ഥലം.
സെൻസസ് വിവരങ്ങൾ
അവലംബം
http://www.census2011.co.in/data/town/628371-panmana-kerala.html വർഗ്ഗം:കൊല്ലം ജില്ലയിലെ ഗ്രാമങ്ങൾ
ജിസ്‌ന മാത്യു
കേരളത്തിൽ നിന്നുള്ള വനിതാ ഹ്രസ്വദൂര ഓട്ടക്കാരിയാണ് ജിസ്‌ന മാത്യു. നാഷണൽ യൂത്ത് അത്‌ലറ്റിക് ചാംപ്യൻഷിപ്പിൽ സ്വർണ്ണം നേടിയ ജിസ്‌ന വേൾഡ് യൂത്ത് മീറ്റിലേക്ക് അർഹനേടിയിട്ടുണ്ട്. 2016ൽ ബ്രസീലിൽ നടന്ന റിയോ ഒളിമ്പിക്‌സിൽ 4X400 മീറ്റർ റിലേയിൽ ഇന്ത്യയെ പ്രതിനിധീകരിച്ചു. റിയോയിൽ ഒളിമ്പിക്‌സിൽ പങ്കെടുത്ത മലയാളി സംഘത്തിലെ പ്രായം കുറഞ്ഞ താരമാണ് 17 കാരിയായ ജിസ്‌ന മാത്യു.
ജീവിത രേഖ
1999 ജനുവരി ഏഴിന് കണ്ണൂർ ജില്ലയിലെ ആലക്കോട് താവുകുന്നിൽ ജനനം. നടുവിൽ പഞ്ചായത്തിലെ താവുകുന്ന് ബക്കിരിമലയിലെ കുഴിവേലിൽ മാത്യു, ജെസ്സി ദമ്പതികളുടെ മകളാണ്. പൂവമ്പായ് എഎംഎച്ച്എസ്എസിൽ പ്ലസ്ടു വിദ്യാർത്ഥിയാണ്. കോഴിക്കോട് ഉഷ സ്കൂളിൽ 2011ൽ പ്രവേശനം നേടി. സംസ്ഥാന സ്‌കൂൾ കായികമേളയിൽ 100, 200, 400 മീറ്റർ ഓട്ടത്തിൽ സ്വർണ്ണം നേടിയിട്ടുണ്ട്.റിലേ വിഭാഗങ്ങളിൽ സ്വർണ്ണം, വെള്ളി മെഡലുകൾ നേടി.
അവലംബം
വർഗ്ഗം:ഇന്ത്യയിലെ കായികതാരങ്ങൾ വർഗ്ഗം:അതിവേഗ വനിതാ ഓട്ടക്കാർ
ഓസ്ട്രേലിയയിലെ കാട്ടുതീ
ഓസ്ട്രേലിയയിൽ വ്യാപകവും സ്വാഭാവികവുമായ ഒരു പ്രതിഭാസമാണ് കാട്ടുതീ. ലോകത്തിൽ തന്നെ ഏറ്റവുമധികം കാട്ടുതീ ഉണ്ടാകുന്ന പ്രദേശമാണ് കിഴക്കൻ ഓസ്ട്രേലിയ. നിരന്തരമായുണ്ടാകുന്ന ഈ പ്രതിഭാസം നിരവധി പ്രദേശങ്ങളെ ബാധിക്കുകയും നാശനഷ്ടങ്ങൾ വരുത്തുകയും ചെയ്തുവരുന്നു. ഓസ്ട്രേലിയയുടെ കാലാവസ്ഥയെത്തന്നെ സ്വാധീനിക്കുന്ന ഒന്നാണ് ഇത്തരം കാട്ടുതീകൾ. 1851 മുതൽ ഓസ്‌ട്രേലിയയിൽ 800 പേരുടെ മരണത്തിന് ഇത് കാരണമാവുകയും ചെയ്തു. 2019-2020 ഓസ്‌ട്രേലിയൻ കാട്ടുതീ സീസണിൽ 2020 ജനുവരിയിൽ 1.25 ബില്യൺ മൃഗങ്ങൾ ചത്തുപോയതായി കണക്കാക്കപ്പെട്ടിരുന്നു.
പുറത്തേക്കുള്ള കണ്ണികൾ
വർഗ്ഗം:ഓസ്ട്രേലിയയിലെ കാട്ടുതീ
റിസപ്റ്റർ (ജൈവരസതന്ത്രം)
[[File:Receptor (Biochemistry).svg|thumb|An example of membrane receptors. 1. Ligands, located outside the cell
2. Ligands connect to specific receptor proteins based on the shape of the active site of the protein.
3. The receptor releases a messenger once the ligand has connected to the receptor. ]] ജൈവരസതന്ത്രം, ഔഷധശാസ്ത്രം എന്നിവയിൽ, ഒരു കോശത്തിന് പുറത്തുനിന്നുള്ള രാസ അടയാളങ്ങൾ ലഭിക്കുന്ന ഒരു പ്രോട്ടീൻ തന്മാത്രയാണ് ഗ്രാഹികൾ അല്ലെങ്കിൽ റിസെപ്റ്റർ. അത്തരം രാസ അടയാളങ്ങൾ റിസപ്റ്ററിലേക്ക് ബന്ധിപ്പിക്കുമ്പോൾ അവ ചില സെല്ലുലാർ / ടിഷ്യുകൾക്കുള്ള പ്രതികരണമായി മാറുന്നു. ഉദാ. ഒരു കോശത്തിന്റെ വൈദ്യുത പ്രവർത്തനത്തിലെ ഒരു മാറ്റം. റിസീപ്റ്ററിന്റെ പ്രവർത്തനം വർഗ്ഗീകരിക്കാൻ മൂന്ന് പ്രധാന മാർഗ്ഗങ്ങളുണ്ട്. റിലേ ഓഫ് സിഗ്നൽ, ആപ്ലിഫിക്കേഷൻ, അല്ലെങ്കിൽ ഇൻറഗ്രേഷൻ എന്നിവ ഇതിൽ ഉൾപ്പെടുന്നു.
ബാഹ്യ ലിങ്കുകൾ
വർഗ്ഗം:റിസപ്റ്ററുകൾ വർഗ്ഗം:കോശജീവശാസ്ത്രം വർഗ്ഗം:സെൽ സിഗ്നലിംഗ്
ദി ലേഡി ഓഫ് ഷാലോട്ട് (പെയിന്റിംഗ്)
1888-ൽ ബ്രിട്ടീഷ് പ്രീ-റാഫലൈറ്റ് ആർട്ടിസ്റ്റ് ജോൺ വില്യം വാട്ടർഹൗസ് ചിത്രീകരിച്ച ഒരു എണ്ണച്ചായാചിത്രമാണ് ദി ലേഡി ഓഫ് ഷാലോട്ട്. 1832-ൽ ആൽഫ്രെഡ് ലോർഡ് ടെനിസൺ പ്രഭുവിന്റെ ഇതേ പേരിലുള്ള കവിതയുടെ അവസാനം ഈ ചിത്രം പ്രതിനിധീകരിക്കുന്നു. 1888, 1894, 1915 എന്നീ വർഷങ്ങളിൽ വാട്ടർഹൗസ് ഈ കഥാപാത്രത്തിന്റെ മൂന്ന് പതിപ്പുകൾ ചിത്രീകരിച്ചു. അദ്ദേഹത്തിന്റെ ഏറ്റവും പ്രസിദ്ധമായ ചിത്രങ്ങളിലൊന്നാണിത്. വാട്ടർഹൗസ് പ്രീ-റാഫലൈറ്റ് ബ്രദർഹുഡിന്റെ ശൈലി സ്വീകരിച്ചെങ്കിലും തന്റെ ബാല്യകാലത്ത് ബ്രദർഹുഡ് പിരിഞ്ഞതിന് പതിറ്റാണ്ടുകൾക്ക് ശേഷം ചിത്രീകരണം നടത്തുകയായിരുന്നു. 1894-ൽ സർ ഹെൻ‌റി ടേറ്റ് ലേഡി ഓഫ് ഷാലോട്ട് പൊതുജനങ്ങൾക്ക് സംഭാവന ചെയ്തു. പതിവായി ഈ ചിത്രം ലണ്ടനിലെ ടേറ്റ് ബ്രിട്ടനിൽ 1840 മുറിയിൽ പ്രദർശിപ്പിച്ചിരുന്നു.
വിവരണം
ജോൺ വില്യം വാട്ടർഹൗസിന്റെ ഏറ്റവും പ്രശസ്തമായ ചിത്രങ്ങളിലൊന്നാണ് ലേഡി ഓഫ് ഷാലോട്ട്. 1888-ൽ ടെന്നീസന്റെ കവിതയിലെ ഒരു രംഗത്തിന്റെ എണ്ണച്ചായാ ചിത്രം ചിത്രീകരിച്ചിരിക്കുന്നു. ആർതർ രാജാവിന്റെ കാമലോട്ടിന് സമീപമുള്ള ഒരു ഗോപുരത്തിൽ വെളിപ്പെടുത്താത്ത ഒരു ശാപത്തിൽ തടവിലാക്കപ്പെട്ട സർ ലാൻ‌സെലോട്ട് എന്ന നൈറ്റിനോട് തിരിച്ചുനൽകാത്ത സ്നേഹം കാംക്ഷിക്കുന്ന മധ്യകാല ആർതൂറിയൻ ഇതിഹാസത്തിൽ നിന്നുള്ള അസ്റ്റോളറ്റിലെ എലൈനിന്റെ രൂപത്തെ അടിസ്ഥാനമാക്കി ഒരു യുവതിയുടെ ദുരവസ്ഥ അതിൽ കവി വിവരിക്കുന്നു. 1888, 1894, 1915 എന്നീ വർഷങ്ങളിൽ വാട്ടർഹൗസ് ഈ കഥാപാത്രത്തിന്റെ മൂന്ന് പതിപ്പുകൾ വരച്ചു.
പുറത്തേക്കുള്ള കണ്ണികൾ
വർഗ്ഗം:ജോൺ വില്യം വാട്ടർഹൗസ് ചിത്രങ്ങൾ വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:ടേറ്റ് ഗാലറികളിലെ ശേഖരം
ഘാനയിലെ പട്ടണങ്ങളുടെ പട്ടിക
ജനസംഖ്യാനുപാദത്തിലുള്ള ഘാനയിലെ അധിവാസകേന്ദ്രങ്ങളുടെ പട്ടിക.
ലഘുചിത്രം|188x188ബിന്ദു| [[അക്ര ]] ലഘുചിത്രം|188x188ബിന്ദു| [[കുമാസി ]] വലത്ത്‌|ലഘുചിത്രം|188x188ബിന്ദു| [[Sekondi-Takoradi ]] ലഘുചിത്രം|188x188ബിന്ദു| [[സുന്യാനി ]] ലഘുചിത്രം|188x188ബിന്ദു| [[കേപ്പ് കോസ്റ്റ് ]] ലഘുചിത്രം|188x188ബിന്ദു| [[കൊഫോറിഡ്വ ]] ലഘുചിത്രം|188x188ബിന്ദു| [[ടെമ ]]
പുറത്തേയ്ക്കുള്ള കണ്ണികൾ
വർഗ്ഗം:ഘാനയിലെ നഗരങ്ങൾ
കുസ്സോയലിയഹ്
ഉസ്ബെക്കിസ്ഥാനിൽ നിന്നും ഫോസിൽ കണ്ടെത്തിയ ഒരു ദിനോസർ ആണ് കുസ്സോയലിയഹ് (Kus-soy-le-ah).
കുടുംബം
തെറാപ്പോഡ വിഭാഗത്തിൽ പെട്ട ഒരു ദിനോസർ ആണ്
പുറത്തേക്കുള്ള കണ്ണികൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎ വർഗ്ഗം:ഏഷ്യൻ ദിനോസറുകൾ
ഹെർബൽ
ഹെർബൽ എന്നത് ചെടികളുടെ പേരുകളും വിവരണങ്ങളും അടങ്ങുന്ന ഒരു ഗ്രന്ഥമാണ്. സസ്യങ്ങളുടെ ഔഷധം, ടോണിക്, പാചകം, വിഷലിപ്തത, ഹാലുസിൻറററി, ആരോമാറ്റിക്, അല്ലെങ്കിൽ മാന്ത്രിക ശക്തികൾ, അവയുമായി ബന്ധപ്പെട്ട നാടോടിക്കഥകൾ എന്നിവയും ഇതിൽ ഉൾപ്പെട്ടിരിക്കുന്നു. സസ്യങ്ങളെക്കുറിച്ച് വിവരിക്കുന്നതനുസരിച്ച് ഔഷധങ്ങളെ തരംതിരിക്കാം. ഹെർബൽ ശീതീകരണത്തിനായുള്ള പാചകക്കുറിപ്പുകൾ, ടിൻക്ചറുകൾ, സസ്യങ്ങളിൽ നിന്ന് ലഭിക്കുന്നവയ്ക്ക് പുറമേ മൃഗങ്ങളിൽ നിന്നും ലവണങ്ങളിൽ നിന്നും ലഭിക്കുന്ന ഔഷധങ്ങളും ഇതിൽ ഉൾപ്പെടുന്നു. സസ്യങ്ങളെ തിരിച്ചറിയാൻ സഹായിക്കുന്നവിധത്തിൽ ഔഷധങ്ങളെ ചിത്രീകരിച്ചിട്ടുണ്ട്.
പുരാതന ഈജിപ്ത്, ചൈന, ഇന്ത്യ, യൂറോപ്പ് എന്നിവിടങ്ങളിൽ വച്ച് നിർമിച്ച ആദ്യത്തെ സാഹിത്യമാണ് ഹെർബൽസ്. ചൈനയിലും യൂറോപ്പിലും അച്ചടിക്കുന്ന ആദ്യ പുസ്തകവും ഹെർബൽസാണ്.പടിഞ്ഞാറൻ യൂറോപ്പിൽ രണ്ട് നൂറ്റാണ്ടുകാലം ഹെർബൽ മൂവബിൾ ടൈപ്പ് ആയി (1470-1670) പരിചയപ്പെടുത്തിയിരുന്നു. പതിനേഴാം നൂറ്റാണ്ടിൽ, ആധുനിക രസതന്ത്രം, ടോക്സിക്കോളജി, ഫാർമകോളജി എന്നിവയുടെ ഉദയം ക്ലാസിക്കൽ ഔഷധത്തിന്റെ ഔഷധമൂല്യം കുറച്ചു. ബൊട്ടാണിക്കൽ പഠനത്തിനും പ്ലാന്റ് ഐഡന്റിഫിക്കേഷൻ സസ്യത്തിനുമുള്ള അവലംബങ്ങൾ ഒരു പ്രത്യേക മേഖലയിൽ വളരുന്ന ഫ്ലൂറസ്-സിസ്റ്റമാറ്റിക് അക്കൌണ്ടുകൾ ഉപയോഗിച്ച് ശാസ്ത്രീയമായി കൃത്യതയുള്ള ബൊട്ടാണിക്കൽ വിവരണങ്ങളും വർഗ്ഗീകരണങ്ങളും ചിത്രങ്ങളും ഇതിൽ ഉൾപ്പെടുത്തി. 20-ാം നൂറ്റാണ്ടിലെ കഴിഞ്ഞ പതിറ്റാണ്ടുകൾ മുതൽ പാശ്ചാത്യ ലോകത്ത് ഹെർബൽസ് ഹെർബലിസത്തിനും അനുബന്ധ വിഷയങ്ങൾക്കും (ഹോമിയോപ്പതിയും അരോമാതെറാപ്പിയും പോലുള്ളവ) വളരെ ലളിതമായ ഒരു പുനരുജ്ജീവനമാണ് കാണുന്നത്.
ചരിത്രം
ഹെർബൽ എന്ന വാക്ക് മധ്യകാലഘട്ടത്തിലെ ലാറ്റിന ഹെർബലിസ് ("ബുക്ക് ഓഫ് ഹെർബൽസ്")-ൽ നിന്നുമാണ് നിർവ്വചിക്കപ്പെട്ടത്. പൂക്കളെക്കുറിച്ചുള്ള ഒരു പദമായ ഫ്ലോറിലെജിയം എന്ന പദത്തിന് വിപരീതമായി ഇത് ഉപയോഗിക്കാറുണ്ട്. അവയുടെ ഔഷധപ്രാപ്തിയെക്കാൾ അവയുടെ സൌന്ദര്യത്തിനും ഉപയോഗത്തിനും പ്രാധാന്യം നൽകുന്നു. അച്ചടിച്ച ഹെർബലിൽ എഴുത്ത് കണ്ടുപിടിക്കുന്നതിനു മുൻപുതന്നെയുള്ള പരമ്പരാഗത വൈദ്യം, ഹെർബൽ വിജ്ഞാനം എന്നിവയെക്കുറിച്ചുള്ള മിക്ക വിവരങ്ങളും കാണുന്നു. അച്ചടിക്കുന്നതിനു മുമ്പുതന്നെ സസ്യങ്ങൾ കൈയെഴുത്തുപ്രതികളായി നിർമ്മിക്കപ്പെട്ടു, അവ ചുരുളുകൾ അല്ലെങ്കിൽ അയഞ്ഞ ഷീറ്റുകൾ, അല്ലെങ്കിൽ കോഡുകൾ എന്നിവയിൽ സൂക്ഷിച്ചിരുന്നു. ആദ്യ കൈയ്യെഴുത്ത് സസ്യങ്ങളെ ചിത്രങ്ങളും ചിത്രരചനകളും ഉപയോഗിച്ച് പലപ്പോഴും ചിത്രീകരിച്ചിരിക്കുന്നു. മറ്റു കൈയെഴുത്തുപ്രതികൾ പോലെ, ഔഷധങ്ങൾ പ്രൊഫഷണൽ ശാസ്ത്രികൾ അല്ലെങ്കിൽ വായനക്കാർ സ്വയം ആവർത്തിച്ച് പകർത്തി. ഒരു പകർപ്പ് സൃഷ്ടിക്കുന്നതിനിടയിൽ പകർത്തിയയാൾ പലപ്പോഴും ഉള്ളടക്കം പരിഭാഷപ്പെടുത്തുകയും, വിപുലീകരിക്കാനും, സ്വീകരിക്കാനും, പുനർക്രമീകരിക്കാനും ശ്രമിച്ചിരുന്നു. യഥാർത്ഥ ഹെർബൽ നഷ്ടപ്പെടുയും പല പേരുകളും പിന്നീടുള്ള പകർപ്പുകൾ മാത്രമാണ്. മറ്റുള്ളവ മറ്റ് ഗ്രന്ഥങ്ങളുടെ റഫറൻസിലൂടെ മാത്രമാണ് അറിയപ്പെട്ടിരുന്നത്.
പ്രിന്റ് സൗകര്യം ലഭ്യമാകുമ്പോൾ അത് പച്ചമരുന്നുകൾ പ്രസിദ്ധീകരിക്കാനായി ഉപയോഗിച്ചു. അത് ആദ്യമായി ഇൻകുനാബുല എന്ന് അറിയപ്പെട്ടു. യൂറോപ്പിൽ, 1475-ൽ വുഡ് കട്ട് (xylograph) ചിത്രങ്ങളുള്ള ആദ്യം അച്ചടിച്ച ഹെർബൽ, പൂച്ച് ഡെർ നാറ്റുർ കോൺറാഡിലെ മെഗൻബർഗിൽ  പ്രത്യക്ഷപ്പെട്ടു. മെറ്റൽ-കൊത്തിയെടുത്ത ഫലകങ്ങൾ ആദ്യമായി 1580 ലാണ് ഉപയോഗിച്ചിരുന്നത്. വുഡ് കട്ട്, മെറ്റൽ കൊത്തുപണികൾ അനിശ്ചിതമായി പുനർനിർമ്മിക്കപ്പെട്ടതിനാൽ അവ പ്രിന്ററുകൾക്കിടയിൽ വ്യാപാരം ചെയ്യപ്പെട്ടു. അതിനാൽ ചിത്രങ്ങളുടെ എണ്ണത്തിൽ വലിയ വർദ്ധനവുണ്ടാകുകയും ഗുണനിലവാരത്തിൽ മെച്ചപ്പെടുകയും ചെയ്തു എന്നാൽ ആവർത്തന പ്രവണതയിലേയ്ക്ക് നയിച്ചിരുന്നു. ലോകത്തിലെ ഏറ്റവും പ്രധാനപ്പെട്ട രേഖകളും ആദ്യ അച്ചടിമാതൃകകളും ചില ഉദാഹരണങ്ങൾ പോലെ ഗവേഷകർ റോമിലെ വത്തിക്കാൻ ലൈബ്രറി, ഓക്സ്ഫോർഡ് ബാഡ്ലിയൻ ലൈബ്രറി, വിൻസറിലെ റോയൽ ലൈബ്രറി, ലണ്ടനിലെ ബ്രിട്ടീഷ് ലൈബ്രറി എന്നീ ലോകത്തിലെ ഏറ്റവും പ്രശസ്തമായ ലൈബ്രറികളിലൂടെ ചിതറിക്കിടക്കുന്ന സസ്യങ്ങളെ കണ്ടെത്താൻ കഴിഞ്ഞിരുന്നു.
പുറം കണ്ണികൾ
വർഗ്ഗം:സസ്യശാസ്ത്രഗ്രന്ഥങ്ങൾ
തിലപുഷ്‌പി
പ്ലാന്റാജിനേസീ കുടുംബത്തിലെ ഒരു പൂച്ചെടിയാണ് '''തിലപുഷ്‌പി. (foxglove, common foxglove, purple foxglove, lady's glove''' എന്നെല്ലാം പേരുകളുണ്ട്. ഹൃദ്രോഗത്തിനുള്ള ഒരു ഔഷധമായ ഡിജോക്സിന്റെ യഥാർത്ഥസ്രോതസ്സ് ആണിത്. സമഗ്ര യൂറോപ്പിന്റെ ഭൂരിഭാഗപ്രദേശത്തും ഇവ വ്യാപകമാണ്. വടക്കേ അമേരിക്കയുടെ ചില ഭാഗങ്ങളിലും മറ്റു മിതോഷ്ണമേഖലകളിലും ഈ സസ്യം സ്വാഭാവികമായി കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:വിഷസസ്യങ്ങൾ വർഗ്ഗം:ഉദ്യാന സസ്യങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ
ബ്ലാക്ക് ജാകോബിൻ
ബ്ലാക്ക് ജാകോബിൻ (Florisuga fusca) ട്രോക്കിളിഡി കുടുംബത്തിലെ ഒരു ഹമ്മിങ് ബേഡ് സ്പീഷിസാണിത്. മോണോടൈപിക് മലോനോട്രിക്ലിലസ് (monotypic melanotrochilus) സ്പീഷിസിലാണ് ഇതിനെ മുമ്പ് സ്ഥാപിച്ചിരുന്നത്.
ഒക്കവാങ്കോ നദി
ഒക്കവാങ്കോ നദി തെക്കുപടിഞ്ഞാറൻ ആഫ്രിക്കയിലെ ഒരു നദിയാണ് (നേരത്തെ Okovango or Okovanggo). ദക്ഷിണ ആഫ്രിക്കയിലെ നാലാമത്തെ ഏറ്റവും നീളം കൂടിയ നദി ആണ്. 1,600 കി. മീ. (990 മൈൽ) നീളമുള്ള ഈ നദി തെക്കൻ ആഫ്രിക്കയിലെ നാലാമത്തെ ഏറ്റവും നീളം കൂടിയ നദിയാണ്. അംഗോളയിൽ നിന്നാരംഭിക്കുന്ന ഈ നദി അവിടെ പോർച്ചുഗീസ് പേരായ റിയോ കുബാങ്കോ എന്നാണറിയപ്പെടുന്നത്. കൂടുതൽ തെക്കു ഭാഗത്തേയ്ക്ക് പോകുമ്പോൾ ഇത് അംഗോളയും നമീബിയയും തമ്മിലുള്ള അതിർത്തിയുടെ ഭാഗമാകുകയും പിന്നീട് ബോഡ്സ്വാനയിലേക്ക് ഒഴുകി ഇത് മൊറെമി ഗെയി റിസർവ്വിലൂടെ കടന്നുപോകുന്നു.
ദേശീയ ചലച്ചിത്ര പുരസ്കാരം 2018
ഭാരത സർക്കാർ നൽകുന്ന 2018-ലെ അറുപത്തിയാറാമത് ദേശീയ ചലച്ചിത്രപുരസ്കാരങ്ങൾ  2019 ഓഗസ്റ്റ് 9-ന് പ്രഖ്യാപിച്ചു.
പുറത്തേക്കുള്ള കണ്ണികൾ
വർഗ്ഗം:ദേശീയ ചലച്ചിത്രപുരസ്കാരങ്ങൾ വർഗ്ഗം:2017
സുലഗിട്ടി നരസമ്മ
കർണ്ണാടകക്കാരിയായ ഒരു വയറ്റാട്ടിയാണ് സുലഗിട്ടി നരസമ്മ (Sulagitti Narasamma(മരണം : 27 ഡിസംബർ 2018) (Kannada: ಸೂಲಗಿತ್ತಿ ನರಸಮ್ಮ). തുംകൂർ ജില്ലയിലെ പവഗഡ താലൂക്കിലെ കൃഷ്ണപുരയിൽനിന്നുമുള്ള ഇവർ 70 വർഷത്തിനിടെ സൗജന്യമായി ആധുനികവൈദ്യസൗകര്യങ്ങൾ ഒന്നുമില്ലാത്ത കർണ്ണാടകത്തിലെ പ്രദേശങ്ങളിൽ 15000 ത്തിലേറെ പ്രസവമെടുത്തിട്ടുള്ളതിനാൽ പ്രശസ്തയാണ്. ഇതിന് ഇവർക്ക് വളരെയേറെ അവർഡുകൾ ലഭിച്ചിട്ടുണ്ട്.
2012 ൽ ഇന്ത്യയിലെ ദേശീയപൗരപുരസ്കാരം നേടിയിട്ടുള്ള ഇവർക്ക് 2018 -ൽ പദ്മശ്രീയും ലഭിക്കുകയുണ്ടായി.
ജീവിതം
നരസമ്മയുടെ മാതൃഭാഷ തെലുഗു ആണ്. ഒരു നാടോടിഗോത്രത്തിൽനിന്നുമുള്ള ഇവർക്ക് വിദ്യാഭ്യാസമൊന്നും ലഭിച്ചിട്ടില്ല. 12 -ആം വയസിൽ അഞ്ജിനപ്പയെ വിവാഹം ചെയ്ത ഇവർക്ക് 12 മക്കൾ ഉണ്ടായെങ്കിലും നാലുപേർ ചെറുപ്പത്തിലേ മരണമടഞ്ഞു. ഇവർക്ക് 22 പേരക്കുട്ടികൾ ഉണ്ട്.
വയറ്റാട്ടി
'സുലഗിട്ടി' എന്ന കന്നഡ വാക്കിന്റെ അർത്ഥം വയറ്റാട്ടിജോലി എന്നാണ്. തന്റെ അമ്മയായ മരിഗമ്മയിൽ നിന്നും വയറ്റാട്ടിജോലി പഠിച്ച നരസമ്മ 1940 -ൽ 20 ആം വയസ്സിൽ തന്റെ അമ്മായിയുടെ പ്രസവമെടുക്കാൻ സഹായിച്ചുതുടങ്ങിയതാണ്.
2018 - ൽ തന്റെ 97 ആം വയസ്സിൽ പ്രസവമെടുത്ത നരസമ്മ 15000 പ്രസവങ്ങൾ എടുത്ത ആളായി മാറി.
പുരസ്കാരങ്ങളും ബഹുമതികളും
അവരുടെ പ്രവർത്തികൾക്കായി നരസമ്മയ്ക്ക് ധാരാളം പുരസ്കാരങ്ങൾ ലഭിച്ചിട്ടുണ്ട്, അവയിൽ ചിലവ:
പുറത്തേക്കുള്ള കണ്ണികൾ
വർഗ്ഗം:20-ആം നൂറ്റാണ്ടിലെ ഇന്ത്യൻ വനിതകൾ വർഗ്ഗം:2018-ൽ മരിച്ചവർ വർഗ്ഗം:ബെംഗളൂരുവിൽ നിന്നുള്ളവർ വർഗ്ഗം:ഡിസംബർ 27-ന് മരിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ
അയ്യാവഴി ദൈവശാസ്ത്രം
അയ്യാവഴി ദൈവശാസ്ത്രം ഒരു ദക്ഷിണേന്ത്യൻ മത വിശ്വാസത്തിന്റെ ദൈവശാസ്ത്രമാണ്, അയോവഴിയായി അറിയപ്പെടുന്ന ഹിന്ദുയിസത്തിന്റെ ഒരു വിഭാഗമാണ്.
ഹിന്ദുമതത്തിൽ നിന്നും അയ്യാവാഖി പാരമ്പര്യത്തെ വ്യത്യസ്തമാക്കുന്ന നിരവധി അടിസ്ഥാന ദൈവശാസ്ത്രപരമായ വിശ്വാസങ്ങൾ. വർഗ്ഗം:Pages with unreviewed translations
ഗ്രീൻ മാംഗോ
ഹമ്മിങ് ബേഡ് പക്ഷിയിനത്തിലെ വലിയ സ്പീഷീസാണ് ഗ്രീൻ മാംഗോ (Anthracothorax viridis). പോർട്ടോ റിക്കോ ദ്വീപിലെ തദ്ദേശവാസികളായ ഇവ ദ്വീപിലെ മലനിരകളിൽ സാധാരണയായി കാപ്പിതോട്ടങ്ങളിലും മറ്റു തോട്ടങ്ങളിലുമാണ് കാണപ്പെടുന്നത്. ഇവ സാധാരണയായി ഹെലിക്കോണിയ പൂക്കളിൽ കാണുന്ന തേനാണ് ആഹാരമാക്കുന്നത്.
അവലംബം
വർഗ്ഗം:പക്ഷികൾ
വാങ് യിഹാൻ
ചൈനയിൽ നിന്നുള്ള ഒരു ബാഡ്മിന്റൺ കളിക്കാരിയാണ് വാങ് യിഹാൻ. മുമ്പ് ലോക വനിതാ ബാഡ്മിന്റൺ ജേതാവായിരുന്ന ഇവർക്ക് രണ്ട് ഒളിംമ്പിക് സ്വർണ്ണ മെഡലുകൾ ലഭിച്ചിട്ടുണ്ട്. തന്റെ ഒമ്പതാം വയസ്സിൽ കളി തുടങ്ങിയ വാങ് യിഹാൻ 2004ൽ ചൈനീസ് ജൂനിയർ ടീമിലും 2006ൽ സീനിയർ ടീമിലും ഇടം നേടി. 2009 ആയപ്പോഴേക്കും വാങ് യിഹാൻ ലോക ഒന്നാം നമ്പർ താരമായി. നിലവിൽ ലോക രണ്ടാം നമ്പർ താരമാണ്.
അവലംബം
വർഗ്ഗം:ബാഡ്മിന്റൺ കളിക്കാർ വർഗ്ഗം:കായികതാരങ്ങൾ വർഗ്ഗം:1992-ൽ ജനിച്ചവർ
പ്രോസ്റ്റനോയിഡ്
പ്രോസ്റ്റനോയിഡ് ഇക്കോസാനോയ്ഡുകളുടെ ഒരു ഉപ വിഭാഗമാണ്. പ്രോസ്റ്റാഗ്ലാൻഡിനുകൾ (കോശവീക്കം അനാഫൈലാക്സിസ് എന്നീ പ്രവർത്തനങ്ങളുടെ മദ്ധ്യസ്ഥർ) ത്രോംബോക്സേൻ (വാസോകൺസ്റ്റ്രിക്ഷൻറെ മധ്യസ്ഥർ) പ്രോസ്റ്റാസൈക്ലിൻസ് (കോശവീക്കം റിസൊലൂഷൻ ഘട്ടത്തിൽ സജീവമാണ്.) എന്നിവ ഇതിൽ ഉൾക്കൊള്ളുന്നു.
ബയോസിന്തസിസ്
വലതുഭാഗത്ത് ചിത്രം PGH2 (അരക്കിഡോണിക് ആസിഡിൽ നിന്നും ഉത്ഭവിക്കുന്നു) എങ്ങനെ പരിവർത്തനം ചെയ്യുന്നു എന്ന് കാണിക്കുന്നു:
മൂന്നു തരത്തിലുള്ള പ്രോസ്റ്റാനോയ്ഡുകൾക്ക് തന്മാത്രയുടെ കേന്ദ്രത്തിൽ പ്രത്യേക വലയങ്ങൾ ഉണ്ട്. അവയുടെ ഘടനകൾ തമ്മിൽ വ്യത്യാസമുണ്ട്. PGH സംയുക്തങ്ങൾക്ക് (ശേഷിക്കുന്ന രക്ഷാകർത്താക്കൾക്ക്) 5-കാർബൺ വലയം ഉണ്ട്. രണ്ട് ഓക്സിജൻ (ഒരു പെറോക്സൈഡ്) കൊണ്ട് പാലം സൃഷ്ടിക്കുന്നു. അങ്ങനെയുണ്ടാകുന്ന പ്രോസ്റ്റാഗ്ലാൻഡിനിൽ ഒരൊറ്റ, അപൂരിത 5-കാർബൺ വലയം അടങ്ങിയിരിക്കുന്നു. പ്രോസ്റ്റാസൈക്ളിനുകളിൽ, ഈ വലയം മറ്റൊരു ഓക്സിജൻ അടങ്ങിയ വലയത്തിലേക്ക് ചേരുന്നു. ത്രോംബോക്സേനിൽ, വലയം ഒരു ഓക്സിജനോടൊപ്പം 6 അംഗമുള്ള വലയമായി മാറുന്നു.
ബാക്ടീരിയയിലും വൈറൽ അണുബാധകളിലും PGE2 ന്റെ ഉത്പാദനം ചില സൈറ്റോക്കിനുകൾ ഉത്തേജിപ്പിക്കുന്നു. ഉദാ: ഇന്റർല്യൂക്കിൻ -1.
അവലംബം
വർഗ്ഗം:പ്രോസ്റ്റാഗ്ലാൻഡിനുകൾ
ഔവർ ലേഡി ഓഫ് സേക്രഡ് ഹാർട്ട് കാത്തലിക് കോളേജ്
ഓസ്‌ട്രേലിയയിലെ നോർത്തേൺ ടെറിട്ടറിയിലെ ആലീസ് സ്പ്രിംഗ്സിലുള്ള ഓസ്‌ട്രേലിയൻ മാരിസ്റ്റ് ബ്രദേഴ്‌സ് കാത്തോലിക്കാ വിദ്യാഭ്യാസസ്ഥാപനമാണ് ഔവർ ലേഡി ഓഫ് സേക്രഡ് ഹാർട്ട് കാത്തലിക് കോളേജ്. മൂന്ന് കാമ്പസുകളായി വിഭജിച്ചിരിക്കുന്ന ഒരു കോ-എഡ്യൂക്കേഷൻ വിദ്യാഭ്യാസ സ്ഥാപനമാണ് ഈ കോളേജ്. 4-ആം ക്ലാസിലേക്ക് പ്രവേശനം നൽകുന്നു (ബാത്ത് സ്ട്രീറ്റ് കാമ്പസ്), ക്ലാസ് 5 മുതൽ 8 വരെ (ട്രേഗർ കാമ്പസ്), 9 മുതൽ 12 വരെ (സദാദീൻ കാമ്പസ്) എന്നിവയാണ് മൂന്ന് കാമ്പസുകൾ.
ചരിത്രം
1938-ൽ ഔവർ ലേഡി ഓഫ് സേക്രഡ് ഹാർട്ട് കാത്തലിക് കോളേജ് ആദ്യമായി സ്ഥാപിച്ചത് മിഷനറീസ് ഓഫ് സേക്രഡ് ഹാർട്ടും, ഡോട്ടേഴ്സ് ഓഫ് ഔവർ ലേഡി ഓഫ് ദ സേക്രഡ് ഹാർട്ടും ചേർന്നാണ്. 1992-ൽ കോളേജ് രണ്ടാമത്തെ വിഭാഗമായ ട്രേഗർ കാമ്പസിലേക്ക് വികസിപ്പിക്കുന്നതിന് മുമ്പ് ബാത്ത് സ്ട്രീറ്റ് കാമ്പസ് യഥാർത്ഥത്തിൽ പ്രൈമറി സ്കൂളായിരുന്നു. 1983-ൽ ആരംഭിച്ച കത്തോലിക്കാ ഹൈസ്‌കൂളിലെ മാരിസ്റ്റ് ബ്രദറിന്റെ ഭരണത്തോടെ കോളേജ് മൂന്നാമത്തെ വിഭാഗത്തിലേക്ക് വ്യാപിപ്പിച്ചു. അത് സെക്കൻഡറി ക്ലാസുകൾക്കായി നൽകി. ഇത് 1997 മുതൽ സദാദീൻ കാമ്പസ് എന്നറിയപ്പെടുന്നു. 2018-ൽ കോളേജ് 80-ാം വാർഷികം ആഘോഷിച്ചു.
അവലംബം
വർഗ്ഗം:ആലീസ് സ്പ്രിങ്സിലെ വിദ്യാഭ്യാസ സ്ഥാപനങ്ങൾ
ഹിൽസ്റ്റാർ
ഹിൽസ്റ്റാർ ഓറിയോട്രോക്കിളിഡി കുടുംബത്തിലെ ഒരു ഹമ്മിങ് ബേഡ് സ്പീഷിസാണിത്. അവ തെക്കേ അമേരിക്കയിലെ ആൻഡെസ് മലനിരകളിലെ തദ്ദേശവാസികളാണ്. വൈറ്റ് -റ്റെയിൽഡ് ഹിൽസ്റ്റാർ (Urochroa bougueri) ഇവയുമായി അടുത്ത ബന്ധമില്ല.
ടാക്സോണമി
ഈ വിഭാഗത്തിൽ ആറു ടാക്സകളുണ്ട്.
ഇക്വഡോറിയൻ ഹിൽസ്റ്റാർ ആൻഡിയൻ ഹിൽസ്റ്ററുടെ ഉപജാതികളായി കണക്കാക്കാം.
അവലംബം
വർഗ്ഗം:പക്ഷികൾ
പഫ്ഫ്ലെഗ്
എറോക്നെമിസ്, ഹാപ്ലോഫീദ്യ തുടങ്ങിയ ജനുസ്സിൽ നിന്നുള്ള ഹമ്മിങ് ബേഡ് ആണ് പഫ്ഫ്ലെഗ്. ഈർപ്പമുള്ള വനപ്രദേശത്തും, കുറ്റിക്കാടുകളിലും 1000 മുതൽ 4800 മീറ്റർ വരെ ഉയരത്തിലാണ് ഇവ കാണപ്പെടുന്നത്. അർജന്റീനയിലെ ആന്തിസ് പർവ്വതനിരകളിലും, ബൊളീവിയ, പെറു, ഇക്വഡോർ, കൊളംബിയ, വെനിസ്വേല എന്നിവിടങ്ങളിലും ഇവ കാണപ്പെടുന്നു. ആൺപക്ഷികൾക്ക് വർണ്ണാഭമായ പച്ച, ചെമ്പ്, നീല നിറമുള്ള തൂവലുകൾ കാണപ്പെടുന്നു. മിക്ക ചതുപ്പുനിലങ്ങളിലും ഇവ വളരെ സാധാരണമാണ്. എന്നാൽ, മൂന്ന് ഇനങ്ങളിൽ കളർഫുൾപഫ്ഫ്ലെഗ്, ബ്ളാക്ക് ബ്രീസ്റ്റെഡ് പഫ്ഫ്ലെഗ്, ഗോർഗെറ്റെഡ് പഫ്ഫ്ലെഗ് എന്നിവ വളരെ ഗുരുതരമായ വംശനാശ ഭീഷണിയിലാണ്. ഒന്ന് ടർക്കോയ്സ്-തൊണ്ട പഫ്ലെഗ് വംശനാശം സംഭവിച്ചതുമാണ്.
അവലംബം
വർഗ്ഗം:പക്ഷികൾ വർഗ്ഗം:ഹമ്മിംഗ് ബേർഡ്സ്
മിഷേൽ ലി (ബാഡ്മിന്റൺ കളിക്കാരി)
1991 നവംബർ 3ന് ഹോങ് കോങിൽ ജനിച്ച മിഷേൽ ലി  ഒരു കനേഡിയൻ വനിതാ ബാഡ്മിന്റൺ കളിക്കാരിയാണ്. റിച്ച്മോണ്ട് ഹിൽ ഹൈസ്കൂളിൽ നിന്നായിരുന്നു ബിരുധം. ലി കോമൺവെൽത്ത് ഗെയിംസിലെ ചാമ്പ്യനും കാനഡയിൽ നിന്ന് കോമൺവെൽത്ത് ഗെയിംസിലെ വനിതാ സിൻഗിൾസ് ബാഡിമിന്റണിൽ ആദ്യമായി വ്യക്തിഗത സ്വർണ്ണ മെഡൽ ജേതാവും ആയിരുന്നു.
അവലംബം
വർഗ്ഗം:1991-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ബാഡ്മിന്റൺ കളിക്കാർ
കവിത റൗത്ത്
മഹാരാഷ്ട്രയിലെ നാസിക്കിൽ ജനിച്ച ഒരു ഇന്ത്യൻ ദീർഘദൂരഓട്ടക്കാരിയാണ് കവിത റൗത്ത്. പത്ത് കിലോമീറ്റർ റോഡ് റണ്ണിങ് വിഭാഗത്തിൽ 34:32 സെക്കന്റ് കൊണ്ട് ഓടിയെത്തി നിലവിലെ ദേശീയ റെക്കോർഡ് കരസ്ഥമാക്കി .1:12:50 സമയം കൊണ്ട് കവിത റൗത്ത് ഹാഫ് മാരത്തൺ പൂർത്തിയാക്കിയതാണ് നിലവിലെ ദേശീയ റെക്കോർഡ്. ഒരു ഇന്ത്യൻ വനിത അറ്റ്ലറ്റിന്റെ ആദ്യ ഇൻഡ്യുവിജൽ ട്രാക്ക് മെഡൽ 2010-ലെ കോമൺവെൽത്ത് ഗയിംസിൽ കവിത റൗത്ത് പതിനായിരം മീറ്ററിൽ നേടിയ വെങ്കലമെഡലാണ് .2010-ലെ ഏഷ്യൻ ഗയിംസിൽ കവിത റൗത്ത് പതിനായിരം മീറ്ററിൽ വെളളി മെഡലും കരസ്ഥമാക്കി
ജീവിതം
മഹാരാഷ്ട്രയിലെ നാസിക്കിനടുത്തുളള സ്വർപഡ എന്ന ഗ്രാമത്തിൽ 1985 മെയ് അഞ്ചിനാണ് കവിത ജനിച്ചത്.നിലവിൽ കവിത ഓയിൽ ആന്റ് നാച്വറൽ ഗ്യാസ് കോർപ്പറേഷനിലെ ഉദ്യോഗസ്ഥയാണ്.
പ്രവർത്തനം
കവിത 5000മീറ്ററിൽ നടത്തിയ ഏറ്റവും മികച്ച പ്രകടനം ചൈനയിൽ വച്ച് നടന്ന പതിനെട്ടാമത് ഏഷ്യൻ അത്ലറ്റിക്ക് ചാമ്പ്യൻഷിപ്പിൽ 2009 നവംബർ പത്തിന് 16:05.90 സെക്കന്റിൽ പൂർത്തീകരിച്ചുകൊണ്ട് നേടിയ വെങ്കലമെഡലാണ് .കൊച്ചിയിൽ 2010 മെയ് പതിനെട്ടിന് നടന്ന അമ്പതാമത് നാഷണൽ ഓപ്പൺ അത്ലറ്റിക്ക് മീറ്റിൽ പതിനായിരം മീറ്റർ കവിത മീറ്റ് റെക്കോർഡും സ്വർണ്ണ മെഡലും കരസ്ഥമാക്കി.പ്രീജാ ശ്രീധരന്റെ പേരിലുണ്ടായിരുന്ന റെക്കോർഡ് 32:41.31. സമയം കൊണ്ട് പൂർത്തീകരിച്ച് കവിത റൗത്ത് തിരുത്തി.
2010 ഒക്ടോബർ എട്ടിന് ഡൽഹിയിൽ വെച്ച് നടന്ന കോമൺവെൽത്ത് ഗയിംസിൽ 33:05.28 സമയം കൊണ്ട് കവിത പതിനായിരം മീറ്ററിൽ പൂർത്തീകരിച്ച് വെങ്കലം നേടി .1958-ലെ കോമൺവെൽത്ത് ഗയിംസിൽ 440യാർഡ്സിൽ മിൽഖാ സിങ് നേടിയ സ്വർണ്ണമെഡലിനു ശേഷം ഒരു ഇന്ത്യൻ അത്ലറ്റ് ഇൻഡിവ്യുജൽ മെഡൽ നേടുന്നത് അമ്പത്തിരണ്ടുവർഷത്തിനു ശേഷമാണ്.ഒരു ഇന്ത്യൻ വനിത കോമൺ വെൽത്ത് ഗയിംസിൽ നേടുന്ന ആദ്യ വ്യക്തിഗത മെഡലാണ് ഇത്.
അയ്യപ്പനും കോശിയും
സച്ചി രചനയും സംവിധാനവും നിർവഹിച്ച് 2020 ഫെബ്രുവരി 7-ന് പ്രദർശനത്തിനെത്തിയ ഒരു മലയാളഭാഷ ആക്ഷൻ-ത്രില്ലർ ചലച്ചിത്രമാണ് അയ്യപ്പനും കോശിയും. പൃഥ്വിരാജും,ബിജു മേനോനും പ്രധാന കഥാപാത്രങ്ങളെ അവതരിപ്പിച്ച ഈ ചിത്രം ഗോൾഡ് കോയിൻ മോഷൻ പിക്ചേഴ്സിൻറ്റെ ബാനറിൽ രഞ്ജിത്തും ,പി.എം ശശിധരനും ചേർന്നാണ് നിർമ്മിച്ചത്.ജേക്സ് ബിജോയ് ആണ് ഈ ചിത്രത്തിന്റെ സംഗീത സംവിധാനം കൈകാര്യം ചെയ്തത്.സുദീപ് ഇളമൺ ഛായാഗ്രഹണം നിർവഹിച്ച  ഈ ചിത്രത്തിന്റെ ചിത്രസംയോജനം രഞ്ജൻ എബ്രഹാമാണ് ചെയ്തത്.സെൻട്രൽ പിക്ചേഴ്സ് ഈ ചിത്രം തിയേറ്ററുകളിൽ വിതരണത്തിന് എത്തിച്ചു. തിയേറ്ററുകളിൽ നിന്നും അനുകൂലമായ അഭിപ്രായം ലഭിച്ച ഈ ചിത്രം ബോക്സ് ഓഫീസിൽ മികച്ച വിജയം സ്വന്തമാക്കി.